Systém riadenia a implementácie operačného programu INTERACT II na programové obdobie 2007 – 2013, verzia 1.2
(konsolidovaný text)

Obsah											               strana

1	Priority programu
2	Právny základ
2.1	Právne predpisy EÚ/ES
2.2	Právne predpisy SR
3	Základné definície a pojmy
4	Subjekty a ich zodpovednosti
4.1	Riadiaci orgán
4.2	Sekretariát operačného programu INTERACT II
4.3	Certifikačný orgán
4.4	Orgán auditu
4.5	Monitorovací výbor
4.6	Odbor ochrany finančných záujmov EÚ a boja proti korupcii
4.7	Prijímatelia
4.7.1	Prijímatelia v rámci prioritnej osi 1
4.7.2	Prijímatelia v rámci prioritnej osi 2
4.8	Národné kontaktné body
5	Implementácia programu
5.1	Viacročný pracovný program/ročný plán práce
6	Komunikačná stratégia
6.1	Účel komunikačnej stratégie
6.2	Komunikačný plán
7	Finančné riadenie
7.1	Záväzky ES
7.1.1	Záväzky vo vzťahu k operačnému programu
7.1.2	Záväzky vo vzťahu k prijímateľovi
7.2	Platby
7.2.1	Platby z Európskej komisie
7.2.2	Vrátenie finančných prostriedkov od prijímateľa
7.2.3	Odhad očakávaných výdavkov
7.3	Systém účtov
7.4	Systém informačných a finančných tokov
7.4.1	Systém zálohovej platby pre prijímateľov prostriedkov z prioritnej osi 1 – kontaktné body programu INTERACT II
7.4.2	Systém zálohovej platby pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov z prioritnej osi 2
7.4.3	Systém refundácie pre prijímateľov prostriedkov z prioritnej osi 1 – kontaktné body operačného programu INTERACT II
7.4.4	Systém refundácie pre prijímateľov prostriedkov z prioritnej osi 1 – riadiaci orgán/sekretariát programu INTERACT a prijímateľov prostriedkov z prioritnej osi 2
7.5	Systém certifikácie
7.6	Nezrovnalosti
7.6.1	Oznamovanie nezrovnalostí
7.7	Účtovníctvo
7.8	Finančné výkazníctvo a archivácia
7.9	Používanie mien
7.10	Monitorovanie a elektronická výmena informácií
8	Audit
8.1	Skupina audítorov
8.2	Systémový audit
8.3	Audit operácií
8.4	Ukončenie pomoci

Úvod
Na základe rozhodnutia monitorovacieho výboru pre operačný program INTERACT II zo dňa 4. marca 2008 vykonáva funkciu riadiaceho orgánu pre operačný program INTERACT II Bratislavský samosprávny kraj. Na základe uvedeného rozhodnutia získala Slovenská republika (ďalej len „SR“) do pôsobnosti riadenie nadnárodného operačného programu pre 27 členských štátov EÚ vrátane Nórskeho kráľovstva a Švajčiarskej konfederácie. SR bola ako vôbec prvej krajine z nových členských krajín daná dôvera riadiť nadnárodný operačný program zameraný na zlepšenie implementácie programov v rámci cieľa Európska teritoriálna spolupráca (ďalej len „ ETS“).
Dňa 7. mája 2008 bol uznesením vlády SR č. 283/2008 schválený materiál „Návrh určenia subjektov zapojených do riadenia a implementácie operačného programu INTERACT II v rámci cieľa európska teritoriálna spolupráca pre programové obdobie 2007 - 2013 v podmienkach SR“. 
Predkladaný materiál vyplýva z bodu B.4 vyššie uvedeného uznesenia vlády SR a hlavnými cieľmi návrhu Systému riadenia a implementácie operačného programu INTERACT II na programové obdobie 2007 – 2013 sú:
•	v prehľadnej forme informovať o právnom rámci, ktorým sa riadi implementácia operačného programu;
•	charakterizovať štruktúry riadenia operačného programu;
•	popísať systém implementácie operačného programu;
Cieľom materiálu je stanoviť základné pravidlá implementácie, zadefinovať postupy a zodpovednosť jednotlivých orgánov programu, pričom riadiaci orgán je povinný zabezpečiť uplatňovanie týchto pravidiel pri zmluvných vzťahoch s prijímateľmi.
Operačný program INTERACT II 2007 – 2013 je súčasťou cieľa ETS v rámci štrukturálnych fondov podľa čl. 6, ods. 3 nariadenia Európskeho parlamentu a Rady (ES) č. 1080/2006. Operačný program INTERACT II sa zameriava na otázky správneho riadenia v súvislosti s komplikovanosťou programov cieľa ETS. Operačný program využíva veľký rozsah odborných skúseností v oblasti regionálneho rozvoja, cezhraničnej, nadnárodnej a interregionálnej spolupráce a sieťových programov, ktoré vznikli v členských štátoch EÚ prostredníctvom iniciatívy INTERREG. Hlavným cieľom operačného programu INTERACT II je poskytovať podporu jednotlivým aktérom pri účinnejšej a efektívnejšej implementácii programov európskej teritoriálnej spolupráce vzhľadom na to, že správne riadenie bolo označené za hlavný predpoklad, ktorý je potrebné realizovať v rámci európskej teritoriálnej spolupráce.
Tento program bol predložený Európskej komisii spolkovým kancelárom Rakúskej republiky v mene všetkých členských štátov EÚ. Program bol vypracovaný na základe skúseností z operačného programu INTERACT I a v úzkej spolupráci so všetkými relevantnými národnými orgánmi a inštitúciami. Operačný program bol schválený Európskou komisiou dňa 4. decembra 2007. Na naplnenie hlavného cieľa operačného programu INTERACT II sa jeho účastníci budú zameriavať na skutočné potreby zúčastnených aktérov v programoch európskej teritoriálnej spolupráce. 
Cieľovou skupinou operačného programu INTERACT II sú inštitúcie a orgány, ktoré boli vytvorené v Európe na riadenie programov európskej teritoriálnej spolupráce, predovšetkým riadiace orgány, spoločné technické sekretariáty, monitorovacie výbory, národné kontaktné body, certifikačné orgány a orgány auditu. 
Operačný program INTERACT II sa zameriava hlavne na:
•	vytváranie a zdieľanie poznatkov medzi aktérmi z určených cieľových skupín;
•	prispievanie k zlepšeniu postupov a nástrojov na dosiahnutie vysokej úrovne kvality pri implementácii programov;
•	rozširovanie prístupov správneho riadenia v rámci zainteresovaných cieľových skupín.
Operačný program INTERACT II je financovaný z Európskeho fondu regionálneho rozvoja (ďalej len „ERDF“) vo výške 30 154 277 EUR (bez zohľadnenia zapojenia Spolkovej republiky Nemecko do programu). K príspevku z ERDF je priradené 15% spolufinancovanie vo výške 5 321 343 EUR (bez zohľadnenia zapojenia Spolkovej republiky Nemecko do programu) formou národných príspevkov členských štátov zapojených do implementácie operačného programu. Celkový rozpočet pre operačný program INTERACT II na programové obdobie 2007 – 2013 predstavuje sumu vo výške 35 475 620 EUR.
1	Priority programu
Štruktúra operačného programu INTERACT II vychádza z dvoch priorít:
•	Priorita 1: Príprava a poskytovanie služieb
•	Priorita 2: Technická asistencia
Priorita 1: Príprava a poskytovanie služieb
Priorita 1 sa venuje tvorbe obsahu a poskytovaniu a rozširovaniu služieb a produktov založených na najlepších postupoch, poznatkoch a skúsenostiach aktérov v oblasti európskej teritoriálnej spolupráce. Jej súčasťou sú aj podporné aktivity, príprava nástrojov, riadenie kvality, ako aj zdokonaľovanie rozširujúcej sa siete cieľových skupín a iných aktérov v oblasti európskej teritoriálnej spolupráce, ktorí môžu aktívne prispievať k procesu tvorby a zdieľania poznatkov. Na určenie štruktúry tejto priority sú nasledujúce konkrétne aktivity, ktoré sú relevantné v rámci operačného programu INTERACT II, zhrnuté do štyroch skupín intervencií a rozdelené na jednotlivé operačné ciele (informačné zdroje; spolupráca; šírenie obsahu a publicita; riadenie kvality). 
Priorita 2: Technická asistencia
Podľa čl. 46 nariadenia Rady (ES) č. 1083/2006 technická asistencia slúži na uskutočňovanie príprav, riadenia, hodnotenia, informovania a kontroly v rámci operačných programov spolu s činnosťami na posilnenie administratívnej kapacity pri implementácii fondov. Výška rozpočtu je obmedzená na 6 % celkového príspevku z ERDF. Prostriedky technickej asistencie sú určené najmä pre sekretariát operačného programu INTERACT II, ktorý vykonáva aktivity technickej asistencie schválené v operačnom programe. Zároveň prostriedky technickej asistencie slúžia na financovanie aktivít ďalších subjektov zapojených do riadenia a implementácie operačného programu INTERACT II, ako je riadiaci orgán, certifikačný orgán a orgán auditu. 
2	Právny základ
2.1	Právne predpisy EÚ/ES
•	nariadenie Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie Rady (ES) č. 1260/1999;
•	nariadenie Európskeho parlamentu a Rady (ES) č. 1080/2006 z 5. júla 2006 o Európskom fonde regionálneho rozvoja, ktorým sa zrušuje nariadenie (ES) č. 1783/1999;
•	nariadenie Európskeho parlamentu a Rady (ES) č. 1082/2006 z 5. júla 2006 o Európskom zoskupení územnej spolupráce (EZÚS);
•	nariadenie Komisie č. (ES) 1828/2006, ktorým sa stanovujú vykonávacie pravidlá nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a nariadenia Európskeho parlamentu a Rady (ES) č. 1080/2006 o Európskom fonde regionálneho rozvoja;
•	rozhodnutie Komisie (ES) č. 769/2006 z 31. októbra, ktorým sa zostavuje zoznam regiónov a oblastí oprávnených na financovanie z Európskeho fondu regionálneho rozvoja v rámci cezhraničnej a nadnárodnej línie cieľa európskej územnej spolupráce na obdobie rokov 2007 – 2013;
•	nariadenie Rady (ES) č. 1605/2002 o finančnom nariadení vzťahujúcom sa na všeobecný rozpočet Európskych spoločenstiev;
•	nariadenie Európskej komisie (ES) č. 2342/2002 stanovujúce podrobné pravidlá pre implementáciu nariadenia Rady (ES) č. 1605/2002 o finančnom nariadení vzťahujúcom sa na všeobecný rozpočet Európskych spoločenstiev;
•	nariadenie Rady (ES) č. 2185/1996 o kontrolách a inšpekciách na mieste vykonávaných Európskou komisiou s cieľom ochrany finančných záujmov Európskych spoločenstiev pred spreneverou a inými podvodmi;
V súlade so zmluvou o poskytnutí príspevku sa na prijímateľov vzťahujú príslušné právne predpisy štátu, v ktorom sa nachádzajú a príslušné nariadenia Rady ES.
2.2	Právne predpisy SR
•	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov;
•	zákon č. 431/2002 Z. z. o účtovníctve v znení neskorších predpisov;
•	zákon č. 302/2001 Z. z. o samospráve vyšších územných celkov v znení neskorších predpisov;
•	zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov;
•	zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;
•	zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov;
•	zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov;
•	zákon č. 291/2002 Z. z. o Štátnej pokladnici o zmene a doplnení niektorých zákonov v znení neskorších predpisov;
•	zákon č. 416/2004 Z. z. o Úradnom vestníku EÚ v znení zákona 606/2004 Z. z.;
•	zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z. z.;
•	zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov;
•	uznesenie vlády SR č. 283 zo dňa 7. mája 2008 k návrhu určenia subjektov zapojených do riadenia a implementácie operačného programu INTERACT II v rámci cieľa európska teritoriálna spolupráca pre programové obdobie 2007 – 2013 v podmienkach SR;
•	zákon č. 528/2008 Z. z. o pomoci a podpore poskytovanej z fondov Európskeho spoločenstva.
Právne predpisy SR sa vzťahujú výlučne na riadiaci orgán, sekretariát operačného programu INTERACT II, certifikačný orgán a orgán auditu.
 
3	Základné definície a pojmy
Pre účely systému riadenia a implementácie operačného programu INTERACT II na programové obdobie 2007 – 2013 sa rozumie:
a)	audit trail – podrobný popis riadenia a realizácie pomoci zo štrukturálnych fondov na všetkých úrovniach zahrňujúci tok informácií, dokumentov, finančných prostriedkov a kontrolu.
b)	certifikácia – potvrdenie správnosti, oprávnenosti a zákonnosti výdavkov a efektívnosti systémov riadenia a kontroly štrukturálnych fondov.
c)	certifikačný orgán – národný, regionálny alebo miestny verejný orgán alebo subjekt menovaný členským štátom za účelom certifikovania výkazov výdavkov a žiadostí o platbu predtým, ako sa zašlú Európskej komisii. V podmienkach operačného programu INTERACT II certifikačný orgán rovnako plní úlohu orgánu zodpovedného za vypracovanie žiadostí o platbu, príjem platieb z Európskej komisie, ako aj realizáciu platieb. Úlohy certifikačného orgánu plní Ministerstvo financií SR (ďalej len „MF SR“). Vo vzťahu k Štátnej pokladnici vystupuje certifikačný orgán v mene MF SR ako klient Štátnej pokladnice.
d)	cieľ Európska teritoriálna spolupráca – cieľ ES umožňujúci podporu z Európskeho fondu regionálneho rozvoja zameranú na cezhraničnú, nadnárodnú a medziregionálnu spoluprácu.
e)	cieľová skupina – sú všetky inštitúcie alebo orgány, ktorým sú určené a poskytované služby operačnému programu INTERACT II: riadiace orgány, spoločné technické sekretariáty, monitorovacie výbory, národné kontaktné osoby, certifikačné orgány a orgány auditu, riadiace orgány prvej úrovne cezhraničných, nadnárodných, interregionálnych a sieťových programov uskutočňovaných na základe cieľa Európska teritoriálna spolupráca pre programové obdobie 2007-2013. V súvislosti s programami IPA rovnako platí, že vykonávacie orgány týchto programov sa tiež považujú za cieľovú skupinu operačného programu INTERACT II.
f)	EK – Európska komisia
g)	ES – Európske spoločenstvo
h)	európsky fond regionálneho rozvoja (ďalej len „ERDF“) – jeden z hlavných nástrojov štrukturálnej a regionálnej politiky ES, ktorého cieľom je prispievať k rozvoju najmenej rozvinutých regiónov Európskej únie a územnej spolupráce.
i)	európsky nástroj pre susedstvo a partnerstvo (ďalej len „ENPI“) – predstavuje finančný nástroj, ktorého prostredníctvom sa od 1. januára 2007 poskytuje pomoc ES východnej Európe, južnému Kaukazu a južným stredoeurópskych štátom. ENPI nahrádza nástroje MEDA a TACIS. 
j)	európske zoskupenie územnej spolupráce (ďalej len „EZÚS“) – cieľom EZÚS je uľahčovať a podporovať cezhraničnú, nadnárodnú a/alebo medziregionálnu spoluprácu (ďalej len „územná spolupráca“) medzi svojimi členmi, ako je stanovené v čl. 3 ods. 1 nariadenia Európskeho parlamentu a Rady (ES) č. 1082/2006, s výhradným cieľom posilniť hospodársku a sociálnu súdržnosť.
k)	európsky úrad pre boj proti podvodom (European Anti-Fraud Office, ďalej len „OLAF“) – inštitúcia Európskej komisie, ktorej hlavným poslaním je ochrana finančných záujmov Európskej únie, boj proti podvodom, korupcii a akýmkoľvek iným nezákonným aktivitám. 
l)	finančná správa – časť správy o pokroku (progress report). V súlade so zmluvou o poskytnutí príspevku je prijímateľ – kontaktný bod operačného programu INTERACT II povinný predkladať auditovanú finančnú správu ku každej žiadosti o platbu (refundácia). Finančná správa obsahuje retrospektívne finančné údaje o všetkých výdavkoch, ktoré vznikli prijímateľovi počas daného obdobia v súvislosti s realizáciou operácií.
m)	informačný systém účtovníctva fondov (ďalej len „ISUF“) – účtovný systém pre evidovanie finančných a účtovných údajov a účtovanie transakcií týkajúcich sa operačného programu INTERACT II v súlade s požiadavkami Európskej komisie a požiadavkami národnej legislatívy pre vedenie účtovníctva. Prostredníctvom systému ISUF je zabezpečovaný aj výkon platieb na úrovni certifikačného orgánu.
n)	medzinárodne uznávané audítorské štandardy – v zmysle usmernení Komisie a nariadenia Komisie (ES) č. 1828/2006 ide o audítorské štandardy IFAC/ISA, IIA a INTOSAI. 
o)	monitorovací výbor – orgán zodpovedný za monitorovanie pokroku v realizácii priorít a cieľov stanovených v operačnom programe a za schvaľovanie zmien v operačnom programe. Je zložený zo zástupcov riadiaceho orgánu pre operačný program a zástupcov členských štátov zúčastnených na programe. Zabezpečuje účasť členským štátom na programe a ochranu ich záujmov. Zástupcovia certifikačného orgánu a orgánu auditu majú štatút pozorovateľa.
p)	národný kontaktný bod – Ministerstvo hospodárstva SR v zmysle uznesenia vlády SR  č. 562/2007
q)	národná kontaktná osoba (National Contact Person) – osoba nominovaná príslušným členským štátom, zohráva významnú úlohu ako sprostredkovateľ informácií medzi príslušným štátom a riadiacim systémom operačného programu INTERACT II a naopak. Kontaktné osoby sa usilujú o vytvorenie silných väzieb na národné kontaktné body, ktoré môžu v danom štáte existovať pre iné programy štrukturálnych fondov. Sieť národných kontaktných osôb slúži ako zdroj spätnej väzby a pomáha identifikovať a lokalizovať potreby, pričom sa predpokladá, že národné kontaktné osoby by mohli mať dosah na širšiu skupinu príjemcov vo svojich krajinách než samotné kontaktné body programu.
r)	nezrovnalosť – akékoľvek porušenie legislatívy Európskych spoločenstiev vyplývajúce z konania alebo opomenutia hospodárskeho subjektu, dôsledkom čoho je alebo by mohlo byť poškodenie všeobecného rozpočtu Európskych spoločenstiev alebo rozpočtov nimi spravovaných, a to buď znížením alebo stratou výnosov plynúcich z vlastných zdrojov vyberaných v mene Európskych spoločenstiev alebo započítaním neoprávnenej výdavkovej položky do rozpočtu Spoločenstva. 
s)	operačný program – dokument predložený členským štátom a schválený Európskou komisiou, ktorý určuje stratégiu rozvoja pomocou jednotného súboru priorít, ktorá sa má realizovať s pomocou prostriedkov ERDF. Najdôležitejší programový dokument, ktorý opisuje základné prvky programu, ciele, priority, financovanie a implementáciu.
t)	oprávnené výdavky – výdavky, ktoré boli skutočne vynaložené počas obdobia stanoveného v rozhodnutí o poskytnutí pomoci vo forme nákladov alebo výdavkov prijímateľa, a ktoré boli vynaložené na operácie vybrané na podporu v rámci operačného programu v súlade s kritériami výberu a obmedzeniami stanovenými nariadením Rady (ES) č. 1083/2006, nariadením Európskeho parlamentu a Rady (ES) č. 1080/2006, nariadením Európskeho parlamentu a Rady (ES) č. 1081/2006 a nariadením Rady (ES) č. 1084/2006. V podmienkach operačného programu INTERACT II za minimálne štandardy k oprávnenosti výdavkov zodpovedá riadiaci orgán.
u)	orgán auditu – národný, regionálny alebo miestny verejný orgán alebo subjekt funkčne nezávislý od riadiaceho a certifikačného orgánu, určený monitorovacím výborom a zodpovedný za overenie riadneho fungovania systému riadenia a kontroly. V podmienkach operačného programu INTERACT II plní úlohy orgánu auditu Ministerstvo financií SR.
v)	osvedčenie o oprávnenosti výdavkov – doklad vypracovaný kontrolórom menovaným podľa čl. 16, ods. 1 nariadenia Európskeho parlamentu a Rady (ES) č. 1080/2006, ktorým kontrolór potvrdí overenie zoznamov deklarovaných výdavkov predkladaných prijímateľom podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006, ktoré zahrňuje administratívne overenie a v prípade potreby overenie na mieste. 
w)	oznámenie o vysporiadaní finančných vzťahov – doklad, ktorý pozostáva z formulára a príloh, na ktorého základe prijímateľ potvrdzuje vrátenie finančných prostriedkov ERDF a spolufinancovania z národných príspevkov členských štátov v príslušnom pomere na stanovené účty.
x)	predvstupový nástroj (Instrument for Pre-Accession) – finančný nástroj umožňujúci spoluprácu predvstupových krajín na aktivitách operačného programu INTERACT II.
y)	prijímateľ – orgán, organizácia, právnická osoba, fyzická osoba alebo administratívna jednotka, ktorej sú za účelom realizácie projektu alebo operácie poskytované prostriedky ERDF z operačného programu INTERACT II a národných príspevkov členských štátov. V rámci prioritnej osi 1 sa pod prijímateľom rozumie kontaktný bod operačného programu INTERACT II a riadiaci orgán/sekretariát operačného programu INTERACT II a v rámci prioritnej osi 2 subjekty, ktorým sú poskytované prostriedky z technickej asistencie.
z)	prioritná os – jedna z priorít stratégie v operačnom programe, ktorá sa skladá zo skupiny navzájom súvisiacich operácií (aktivít) s konkrétnymi, merateľnými cieľmi.
aa)	refundácia – preplácanie prostriedkov ERDF a národných príspevkov členských štátov na základe skutočne vynaložených výdavkov prijímateľom, tzn. že prijímateľ je povinný realizovať výdavky najskôr z vlastných zdrojov/zálohovej platby a tie mu budú pri jednotlivých platbách refundované.
bb)	riadiaci orgán – národný, regionálny alebo miestny verejný orgán alebo súkromný orgán určený členskými štátmi, ktorý je zodpovedný za riadenie operačného programu. V podmienkach operačného programu INTERACT II na programové obdobie 2007 – 2013 je riadiacim orgánom Bratislavský samosprávny kraj.
cc)	ročný plán práce (Annual Work Plan) – plán práce detailne popisujúci aktivity a rozpočet riadiaceho systému (t.j. štyroch kontaktných bodov operačného programu INTERACT II a sekretariátu operačného programu INTERACT II menom riadiaceho orgánu) na príslušný kalendárny rok. Ročný plán práce je pripravovaný v spolupráci s cieľovými skupinami a je schvaľovaný jedenkrát ročne monitorovacím výborom.
dd)	rozhodnutie o použití prostriedkov operačného programu – rozhodnutie vydané riadiacim orgánom o použití prostriedkov, ktoré sú určené na financovanie operácií jednotlivých prijímateľov – riadiaceho orgánu v prípade prioritnej osi 1 a prijímateľov z prioritnej osi 2. Základné náležitosti rozhodnutia o použití prostriedkov sú nasledovné: identifikácia programu a prioritnej osi, identifikácia subjektu, ktorý rozhodnutie vydáva, názov a kontaktné údaje prijímateľa, identifikácia štatutárneho orgánu prijímateľa, identifikácia účtu prijímateľa, alokácia vyčlenená pre príslušného prijímateľa, účel vydania rozhodnutia, základné kategórie oprávnených výdavkov v súlade s viacročným pracovným programom a ročným plánom práce. 
ee)	sekretariát operačného programu INTERACT II (INTERACT II Secretariat) – sekretariát vytvorený riadiacim orgánom po porade s členskými štátmi zastúpenými v oblasti programu, ktorý napomáha riadiacemu orgánu, monitorovaciemu výboru a v prípade potreby aj orgánu auditu pri výkonávaní ich príslušných úloh.
ff)	správa o zistenej nezrovnalosti – dokument vyplnený riadiacim orgánom, sekretariátom operačného programu INTERACT II, certifikačným orgánom alebo orgánom auditu, na základe ktorého je oficiálne zdokumentovaná zistená nezrovnalosť.
gg)	štátna pokladnica – orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
hh)	viacročný pracovný program – poskytuje detailné informácie o operačnom programe INTERACT II a o službách a produktoch poskytovaných v rámci každej prioritnej osi. Viacročný pracovný program obsahuje finančný rozpočet na každý rok pre riadiaci orgán, sekretariát operačného programu INTERACT II a jednotlivé kontaktné body operačného programu INTERACT II.
ii)	vládny audit – nezávislá, objektívna, overovacia, hodnotiaca a uisťovacia činnosť, ktorá je zameraná najmä na:
-	overenie účinného fungovania systému riadenia a kontroly operačného programu, ktoré sa vykonáva najmä ako systémový audit,
-	overenie deklarovaných výdavkov Európskej komisii na vhodnej vzorke operácií, ktoré sa vykonáva ako audit operácií.
jj)	výkaz výdavkov – dokument obsahujúci oprávnené výdavky uskutočnené v priebehu stanoveného obdobia oprávnenosti za operačný program podľa jednotlivých zdrojov a rokov. Výkaz je vypracovaný certifikačným orgánom a tvorí prílohu k žiadosti o priebežnú a záverečnú platbu z Európskej komisie.
kk)	zálohová platba prijímateľovi (Rolling advance) – platba poskytnutá prijímateľovi v súlade so zmluvou o poskytnutí príspevku a rozhodnutia o použití prostriedkov operačného programu. Zálohová platba je vyplácaná certifikačným orgánom zo zdrojov ERDF a národných príspevkov členských štátov. Podmienkou vyplatenia zálohovej platby prijímateľovi je disponibilita prostriedkov za zdroje ERDF a národných príspevkov členských štátov na účtoch certifikačného orgánu. Vyplácanie zálohovej platby je možné realizovať v jednej alebo viacerých tranžiach v súlade s dodatkami k zmluve o poskytnutí príspevku a rozhodnutiami o použití prostriedkov operačného programu.
ll)	zmluva o poskytnutí príspevku (Subsidy Contract) – podrobná zmluva o podpore operácií financovaných z operačného programu INTERACT II uzatvorená medzi riadiacim orgánom a prijímateľom (kontaktným bodom operačného programu INTERACT II) určujúca podmienky poskytnutia pomoci, ako aj práva a povinnosti zúčastnených strán. Zároveň určuje rozsah uskutočňovaných aktivít, podmienky financovania, požiadavky na reportovanie a finančnú kontrolu. 
mm)	žiadosť o platbu – doklad, ktorý pozostáva z formuláru žiadosti o platbu a povinných príloh, na základe ktorého sú prijímateľovi uhrádzané prostriedky ERDF a národných príspevkov členských krajín zapojených do operačného programu.
nn)	žiadosť o vrátenie finančných prostriedkov – doklad, ktorý pozostáva z formuláru žiadosti a príloh, na základe ktorého má prijímateľ povinnosť vrátiť finančné prostriedky ERDF a národných príspevkov členských štátov v príslušnom pomere na stanovené účty.
4	Subjekty a ich zodpovednosti
Do systému riadenia a implementácie operačného programu INTERACT II sú zapojené nasledovné subjekty: 
-	riadiaci orgán (Managing Authority),
-	sekretariát operačného programu INTERACT II,
-	certifikačný orgán (Certifying Authority),
-	orgán auditu (Audit Authority),
-	monitorovací výbor (Monitoring Committee),
-	odbor ochrany finančných záujmov a boja proti korupcii Úradu vlády SR,
-	kontaktné body operačného programu INTERACT II,
-	národné kontaktné body.
Hlavnou zásadou pri určení subjektov zapojených do riadenia a implementácie operačného programu INTERACT II je náležité oddelenie funkcií riadiaceho orgánu, certifikačného orgánu a orgánu auditu. 
4.1	Riadiaci orgán
Vychádzajúc zo skutočnosti, že operačný program INTERACT II je nadnárodným operačným programom, jeho implementácia do praxe si vyžaduje nevyhnutné koordinačné kroky na zabezpečenie úloh na vládnej a medzivládnej úrovni. Na základe uvedeného, došlo k podpisu Memoranda k implementácii operačného programu INTERACT II v programovom období 2007 - 2013, v ktorom vláda SR poverila úsek podpredsedu vlády SR pre vedomostnú spoločnosť, európske záležitosti, ľudské práva a menšiny v tejto veci zastupovať vládu SR tak, aby implementácia uvedeného operačného programu bola v plnom rozsahu zabezpečená a dosiahnutá celková koherencia a plnenie programu v zmysle záväzkov voči Európskej komisii.

Financovanie aktivít útvaru podpredsedu vlády SR je zabezpečené z prioritnej osi 2 z rozpočtu RO:.
 
Hlavné úlohy v zmysle schváleného operačného programu INTERACT II, bod 3.2.3, 3.2.4 na medzivládnej úrovni:
 
•	Koordinácia implementácie programu na úrovni 27 členských štátov a štátov EHP na medzivládnej úrovni;
•	Koordinácia implementácie programu v oblasti medzivládnych bilaterálnych vzťahov na medzivládnej úrovni;
•	účasť na rokovaniach monitorovacieho výboru a rokovaniach s EK v oblasti riadenia programu;
•	Koordinácia pristupujúcich krajín IPA na implementácii programu na medzivládnej úrovni;
•	Koordinácia nečlenských štátov (ENPI) pri implementácii programu na medzivládnej úrovni.

 Riadiaci orgán po dohode s monitorovacím výborom: 
•	vytvorí spoločný technický sekretariát, (ďalej „len sekretariát operačného programu INTERACT II“);
•	vstúpi do zmluvného vzťahu s decentralizovanými vykonávacími orgánmi, ďalej označovanými ako kontaktné body operačného programu INTERACT II, ktoré zabezpečujú vlastnú realizáciu programu v prospech cieľových skupín (regionálne siete, sieť nadnárodnej spolupráce).
Medzi riadiacim orgánom, sekretariátom operačného programu INTERACT II a kontaktnými bodmi operačného programu INTERACT II existujú organizačné väzby v súvislosti so spoločnou prípravou a implementáciou viacročného pracovného programu a ročných plánov práce. Vyššie uvedené orgány spoločne tvoria riadiaci systém operačného programu INTERACT II. Členské štáty majú okrem toho možnosť vytvárať národné kontaktné body. Funkcie riadiaceho orgánu vykonáva pre operačný program INTERACT II na programové obdobie 2007 – 2013 Bratislavský samosprávny kraj.
Riadiaci orgán v zmysle operačného programu je zodpovedný za vytvorenie vhodného kontrolného systému, vrátane efektívneho systému vnútornej finančnej kontroly, uchovávanie záznamov o uskutočnených postupoch (audit trail), finančné výkazníctvo (monitorovanie), riadne finančné riadenie (kontrolu) a poskytovanie týchto údajov MV.
Riadiaci orgán zabezpečuje:
a)	koordináciu implementácie operačného programu s cieľom zabezpečenia vyrovnaného využívania pomoci;
b)	vytvorenie vhodného systému implementácie operačného programu;
c)	uzatvorenie Dohody s členskými štátmi, ktoré sa zúčastňujú na implementácii operačného programu INTERACT II 2007 – 2013 a Úradom Bratislavského samosprávneho kraja ako riadiacim orgánom a Ministerstvom financií SR ako certifikačným orgánom a orgánom auditu o vykonávaní operačného programu;
d)	vydávanie usmernení v súlade so Systémom riadenia a implementácie operačného programu INTERACT II na programové obdobie 2007 – 2013;
e)	stanovenie minimálnych štandardov k oprávnenosti výdavkov;
f)	vypracovanie audit trailov;
g)	vypracovanie vnútorného manuálu riadiaceho orgánu a jeho zavedenie do interných predpisov Úradu Bratislavského samosprávneho kraja;
h)	zazmluvnenie pracovníkov RO a sekretariátu operačného programu INTERACT II;
i)	predloženie vnútorného manuálu riadiaceho orgánu/sekretariátu operačného programu INTERACT II vrátane jeho akýchkoľvek zmien s označením čísla verzie a dátumu platnosti certifikačnému orgánu a orgánu auditu v elektronickej forme a v písomnej forme, zviazaný a podpísaný štatutárnym orgánom Bratislavského samosprávneho kraja a to najneskôr do 10 pracovných dní od jeho schválenia;
j)	vypracovanie priebežného hodnotenia operačného programu a zhromaždenie informácií potrebných na vykonanie následného hodnotenia v zmysle čl. 47 a 48 nariadenia Rady (ES) č. 1083/2006;
k)	podrobnejšiu úpravu pravidiel finančného riadenia vo vzťahu k prijímateľom v súlade s týmto materiálom;
l)	v spolupráci so sekretariátom operačného programu INTERACT II a prijímateľmi z prioritnej osi 1 (kontaktnými bodmi operačného programu INTERACT II) vypracovanie a implementáciu viacročného pracovného programu (Multi-Annual Work Programme) a ročných plánov práce (Annual Work Plan);
m)	vypracovanie vlastného ročného plánu práce pre riadiaci orgán a sekretariát operačného programu INTERACT II;
n)	uzatvorenie zmluvy o poskytnutí príspevku/dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) a dohľad nad ich činnosťou;
o)	predkladanie návrhov zmlúv o poskytnutí príspevku / dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) pred ich podpisom zmluvnými stranami certifikačnému orgánu na stanovisko;
p)	vypracovanie a vydanie rozhodnutia o použití prostriedkov operačného programu pre prijímateľov z prioritnej osi 1 – riadiaci orgán a prijímateľov z prioritnej osi 2;
q)	zabezpečenie vytvorenia IT monitorovacieho systému pre operačný program INTERACT II;
r)	overovanie žiadosti o platbu podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006, ktorého súčasťou je aj predbežná finančná kontrola, chronologicky podľa dátumu ich zaevidovania riadiacim orgánom. Ide o overenie žiadosti o platbu spolu s podpornou dokumentáciou, ktorej rozsah určí riadiaci orgán, ktorá je predkladaná kontrolórmi ustanovenými podľa č. 16 nariadenia Rady (ES) č. 1080/2006. Toto overenie zahŕňa:
•	administratívne overenie každej žiadosti o platbu, 
•	overenie na mieste podľa potreby;
s)	v rámci administratívneho overenia žiadosti o platbu:
•	overenie formálnej správnosti, ktoré zahŕňa overenie pravdivosti, kompletnosti, správnosti vyplnenia žiadosti o platbu a finančnej správy a overenie zhody písomnej a elektronickej verzie žiadosti o platbu,
•	overenie vecnej správnosti, ktoré zahŕňa:
o	overenie reálnosti, oprávnenosti, správnosti, aktuálnosti a neprekrývania sa nárokovaných výdavkov, 
o	 overenie, či požadovaná suma zodpovedá údajom uvedeným v priložených dokladoch k žiadosti o platbu,
o	overenie súladu s legislatívou SR a legislatívou ES týkajúcou sa najmä verejného obstarávania, ochrany životného prostredia, rovnosti príležitostí, publicity a pod.;
o	 overenie, či požadovaná suma v žiadosti o platbu je v súlade s ročným plánom.
t)	schvaľovanie a predloženie žiadosti o platbu vrátane vyhlásenia o overení certifikačnému orgánu;
u)	vypracovanie a predkladanie správ o zistenej nezrovnalosti v súlade s postupom a v lehote uvedenými v predmetnom materiáli vrátane aktualizácie údajov o zistenej nezrovnalosti;
v)	riešenie zistených nezrovnalostí v rámci operačného programu a bezodkladné prijímanie účinných nápravných opatrení s cieľom odstrániť nezrovnalosti (najmä vo väzbe na vysporiadanie finančných vzťahov s prijímateľom alebo systémové nezrovnalosti);
w)	usmerňovanie činnosti monitorovacieho výboru, príprava a uskutočňovanie jeho strategických rozhodnutí a poskytovanie dokumentov potrebných na monitorovanie kvality vykonávania operačného programu;
x)	v spolupráci so sekretariátom operačného programu INTERACT II navrhovanie prípadných realokácií prostriedkov v rámci priorít operačného programu, ich predkladanie na vyjadrenie certifikačnému orgánu a na schválenie monitorovaciemu výboru;
y)	úpravu operačného programu na základe požiadavky monitorovacieho výboru a v relevantných prípadoch jeho predloženie Európskej komisii na schválenie;
z)	vypracovanie a predloženie Európskej komisii podrobného opisu riadiacich a kontrolných systémov podľa čl. 71 nariadenia Rady (ES) č. 1083/2006 najneskôr do 12 mesiacov od schválenia operačného programu;
aa)	vytvorenie systému pre spracovanie a distribúciu informácií o celom operačnom programe príslušným inštitúciám a orgánom v oblasti teritoriálnej spolupráce (v úzkej spolupráci s monitorovacím výborom);
bb)	aktívnu podporu zapojenia predvstupových krajín a iných krajín oprávnených na využitie nástroja predvstupovej pomoci (IPA), konkrétne účasť týchto krajín na aktivitách operačného programu INTERACT II;
cc)	vytvorenie vhodného kontrolného systému v súlade s čl. 16 nariadenia Rady (ES) 1080/2006 a uchovávanie záznamov o uskutočnených postupoch;
dd)	vypracovanie a predkladanie odhadu očakávaných výdavkov certifikačnému orgánu k 31. marcu, 30. júnu, 30. septembru a 31. decembru príslušného roka do 10. pracovného dňa nasledujúceho mesiaca vo forme stanovenej nariadením Komisie (ES) č. 1828/2006;
ee)	predkladanie správ z vládnych auditov a protokolov z kontrol vykonávaných podľa zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov certifikačnému orgánu do 5 pracovných dní od ich prerokovania;
ff)	predkladanie správ o výsledku vnútorného auditu riadiaceho orgánu/sekretariátu operačného programu INTERACT II a správ o výsledku externého auditu certifikačnému orgánu do 5 pracovných dní od ich podpisu;
gg)	predkladanie opatrení k všetkým vykonaným kontrolám a auditom na riadiacom orgáne/sekretariáte operačného programu INTERACT II a odpočty ich plnenia certifikačnému orgánu prostredníctvom riadiaceho orgánu v termíne do 10 pracovných dní od ich prijatia;
hh)	vypracovanie a plnenie akčného plánu k nedostatkom identifikovaných Európskou komisiou, vnútorným, resp. externým auditom (aj auditom Európskej komisie) a pravidelné predkladanie plnenia opatrení z akčného plánu certifikačnému orgánu;
ii)	dodržiavanie usmernení certifikačného orgánu k finančnému riadeniu. Usmernenia certifikačného orgánu sú adresované riadiacemu orgánu/sekretariátu operačného programu INTERACT II, ktorý následne zabezpečí usmernenie jednotlivých prijímateľov;
jj)	poskytnutie informácií o účtovných záznamoch operácií Európskej komisii na základe jej písomnej žiadosti do 15 pracovných dní od doručenia tejto žiadosti, resp. v rámci akejkoľvek inej dohodnutej lehoty;
kk)	uchovávanie a dodržiavanie vnútorného manuálu vrátane audit trailu, na každej úrovni riadenia;
ll)	zabezpečenie dodržiavania požiadaviek publicity v súlade s čl. 69 nariadenia Rady (ES) č. 1083/2006;
mm)	zabezpečenie evidencie a aktualizovania údajov súvisiacich s využívaním pomoci v relevantnom IT monitorovacom systéme;
nn)	zostavovanie a po schválení monitorovacím výborom predloženie výročných správ a záverečnej správy o vykonávaní operačného programu Európskej komisii;
oo)	predkladanie výročných správ a záverečnej správy o vykonávaní operačného programu certifikačnému orgánu v termíne najneskôr do 10 pracovných dní od akceptovania Európskou komisiou v zmysle čl. 67 nariadenia Rady (ES) č. 1083/2006;
pp)	uchovávanie všetkých podkladov vzťahujúcich sa na výdavky a overovanie pomoci EÚ minimálne do 31. 12. 2021.
4.2	Sekretariát operačného programu INTERACT II 
Riadiaci orgán vytvorí po porade s členskými štátmi zastúpenými v oblasti programu spoločný technický sekretariát. Tento sekretariát pomáha riadiacemu orgánu, monitorovaciemu výboru a v prípade potreby aj orgánu auditu pri vykonávaní ich príslušných úloh. Riadiaci orgán uzatvorí zmluvné vzťahy s pracovníkmi sekretariátu.

Medzi úlohy sekretariátu operačného programu INTERACT II patrí:
a)	napomáhať riadiacemu orgánu, monitorovaciemu výboru a v prípade potreby orgánu auditu pri vykonávaní ich príslušných úloh;
b)	pripravovať a vykonávať operatívne rozhodnutia monitorovacieho výboru;
c)	koordinovať, spolupracovať a sledovať pokrok v činnosti kontaktných bodov operačného programu INTERACT II prostredníctvom zhromažďovania tematických správ, monitorovania výstupov a finančného vykonávania;
d)	zostavovať výročné a záverečné správy o vykonávaní programu;
e)	poskytovať informácie a zabezpečovať publicitu o operačnom programe a jeho operáciách.
f)	koordinovať a podieľať sa na príprave viacročného pracovného programu a ročných plánoch práce;
g)	koordinovať prípravu operácií pre prioritu 1 spolu s kontaktnými bodmi operačného programu INTERACT II;
h)	pracovať ako vykonávací orgán najmä pre funkcie zabezpečujúce vnútorné služby programu a otázky horizontálneho zamerania, napr. správa informácií a poznatkov, komunikačná stratégia a vzťahy s verejnosťou a pod.;
i)	viesť strategickú koordináciu v rámci komunikačnej skupiny a riadenie kvality v rámci skupiny pre zabezpečenie kvality;
j)	riadiť vývoj a implementáciu komunikačného systému operačného programu INTERACT II;
k)	udržiavať kontakty so subjektmi zapojenými do implementácie operačného programu, Európskou komisiou a inými programami teritoriálnej spolupráce podľa čl. 6, ods. 1-3 nariadenia Rady (ES) č. 1080/2006;
l)	spolupracovať s organizáciami, inštitúciami a sieťami, ktoré súvisia s cieľmi programu.
Sekretariát operačného programu INTERACT II môže poskytovať služby aj štruktúrami na podporu nástroja ENPI na základe špecifických zmluvných vzťahov s Európskou komisiou (Generálne riaditeľstvo pre vonkajšie vzťahy/ Úrad pre spoluprácu Europe Aid). Ďalšie podrobnosti sú uvedené vo viacročnom pracovnom programe.
4.3	Certifikačný orgán 
Funkcie certifikačného orgánu vykonáva pre operačný program INTERACT II na programové obdobie 2007 – 2013 sekcia európskych a medzinárodných záležitostí MF SR.
Certifikačný orgán vo vzťahu k finančnému riadeniu operačného programu INTERACT II zabezpečuje:
a)	vypracovanie vnútorného manuálu certifikačného orgánu a jeho zavedenie ako organizačnej smernice ministerstva;
b)	koordináciu systému finančného riadenia operačného programu INTERACT II;
c)	vydávanie metodických usmernení riadiacemu orgánu/sekretariátu operačného programu INTERACT II k finančnému riadeniu operačného programu INTERACT II, ktorý v relevantných prípadoch zabezpečí usmernenie jednotlivých prijímateľov;
d)	poskytnutie informácií o účtovných záznamoch operácií Európskej komisii na základe jej písomnej žiadosti do 15 pracovných dní od doručenia tejto žiadosti, resp. v rámci akejkoľvek inej dohodnutej lehoty;
e)	účasť svojho zástupcu na zasadnutiach monitorovacieho výboru v rámci kompetencií certifikačného orgánu;
f)	v spolupráci s riadiacim orgánom vypracovanie zmien v Systéme riadenia a implementácie operačného programu INTERACT II na programové obdobie 2007 – 2013 za oblasť finančného riadenia a ich predkladanie monitorovaciemu výboru pre operačný program INTERACT II na vedomie; 
g)	poskytovanie výnimiek zo Systému riadenia a implementácie operačného programu INTERACT II na programové obdobie 2007 – 2013 za oblasť finančného riadenia na základe oprávnených a riadne odôvodnených žiadostí subjektov zapojených do finančného riadenia adresovaných certifikačnému orgánu. Pri posudzovaní každej z výnimiek certifikačný orgán dôsledne zvažuje ich dopad;
h)	pripomienkovanie návrhov zmlúv o poskytnutí príspevku / dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) pred ich podpisom zmluvnými stranami a schvaľovanie častí zmlúv o poskytnutí príspevku / dodatkov k zmluve o poskytnutí príspevku týkajúcich sa finančného riadenia
i)	zostavenie a zaslanie žiadostí o priebežné platby a o záverečnú platbu Európskej komisii pre operačný program;
j)	pracovné a účtovné postupy súvisiace s príjmom zálohovej platby, priebežných platieb a záverečnej platby od Európskej komisie a výkon týchto činností; 
k)	overenie žiadosti o platbu, súčasťou ktorého je aj predbežná finančná kontrola. Toto overenie zahrňuje:
i)	administratívne overenie:
o	overenie formálnej správnosti, ktoré zahrňuje overenie pravdivosti, kompletnosti, správnosti údajov v žiadosti o platbu a overenie zhody písomnej a elektronickej verzie žiadosti o platbu,
o	overenie vecnej správnosti, ktoré zahrňuje overenie správnosti údajov v relevantných informačných systémoch;
l)	certifikačné overenie na jednotlivých úrovniach finančného riadenia s cieľom uistenia sa o postupoch riadiaceho orgánu, že:
i)	žiadosti o platbu zahŕňajú výlučne oprávnené a aktuálne výdavky uhrádzané počas obdobia oprávnenosti, 
ii)	boli vykonané overenia dodania spolufinancovaných tovarov, služieb a prác,
iii)	realizované výdavky sú reálne, 
iv)	sa postupovalo v súlade so záväznými právnymi predpismi ES a ostatnými záväznými dokumentmi, 
v)	existuje overiteľná podporná dokumentácia, 
vi)	sa uchováva a dodržiava audit trail.
V prípade zistenia alebo podozrenia vzniku nezrovnalostí na každej z certifikovaných úrovní, okamžité pozastavenie platieb pre príslušnú operáciu, vypracovanie správy o zistenej nezrovnalosti a informovanie odboru ochrany finančných záujmov EÚ a boja proti korupcii a orgánu auditu;
m)	v prípade zistenia závažnej systémovej nezrovnalosti alebo podozrenia na výskyt závažnej systémovej nezrovnalosti pozastavenie platieb pre operačný program, resp. relevantnú časť operačného programu a následne informovanie riadiaceho orgánu;
n)	certifikáciu výkazu výdavkov Európskej komisii;
o)	zostavenie a predloženie výkazu výdavkov Európskej komisii na základe predložených žiadosti o platbu a štvrťročných zoznamov vykonaných platieb predložených prijímateľmi a overenia vybraných vyhlásení o overení vypracovaných riadiacim orgánom;
p)	zriadenie osobitného mimorozpočtového účtu pre prostriedky ERDF v Štátnej pokladnici za operačný program;
q)	príjem prostriedkov ERDF na osobitný mimorozpočtový účet MF SR;
r)	zriadenie osobitného mimorozpočtového účtu pre národné príspevky členských štátov zapojených do implementácie operačného programu v Štátnej pokladnici za operačný program;
s)	príjem národných príspevkov členských štátov zapojených do implementácie operačného programu na osobitný mimorozpočtový účet MF SR;
t)	prevod finančných prostriedkov ERDF a národných príspevkov členských štátov z osobitného mimorozpočtového účtu MF SR na účet príslušného prijímateľa na základe žiadosti o platbu alebo rozhodnutia o použití prostriedkov operačného programu;
u)	predloženie odhadu očakávaných výdavkov pre príslušný a nasledujúci rok Európskej komisii na základe podkladov riadiaceho orgánu každý rok do 30. apríla;
v)	vedenie knihy dlžníkov;
w)	zostavenie a predloženie Európskej komisii do 31. marca výkazu prostriedkov k 31. decembru predchádzajúceho roka, ktoré boli vrátené, majú byť vrátené, resp. boli vylúčené z výkazu výdavkov v členení podľa rokov začatia konania v súlade s prílohou č. XI nariadenia Komisie (ES) č. 1828/2006; 
x)	koordináciu finančných tokov v oblasti nezrovnalostí a finančného vysporiadania;
y)	finančné opravy prostriedkov ERDF na základe požiadaviek Európskej komisie;
z)	vrátenie neoprávnene použitých alebo nevyužitých prostriedkov Európskej komisii, vrátane úrokov z omeškania;
aa)	vypracovanie a predkladanie odboru ochrany finančných záujmov EÚ a boja proti korupcii na Úrade vlády SR podkladov k štvrťročným správam o nezrovnalostiach (výkaz vrátených neoprávnene použitých alebo zadržaných prostriedkov, výkaz neoprávnene použitých alebo zadržaných prostriedkov čakajúcich na vymoženie a výkaz neoprávnene použitých alebo zadržaných prostriedkov, u ktorých sa predpokladá, že sa nedajú vymôcť) a správ o zistených nezrovnalostiach;
bb)	spracovanie relevantných častí výročných správ o implementácii a záverečných správ týkajúcich sa čerpania prostriedkov ERDF;
cc)	zavedenie jednotného systému účtovníctva pre certifikačný orgán (Informačného systému účtovníctva fondov – ISUF);
dd)	vývoj a prevádzku ISUF;
ee)	vedenie účtovníctva, finančného a účtovného výkazníctva;
ff)	uschovávanie všetkých podkladov vzťahujúcich sa na výdavky a overovanie pomoci ES minimálne do 31. 12. 2021;
gg)	sledovanie, či riadiaci orgán/sekretariát operačného programu INTERACT II a Kontaktné body operačného programu INTERACT II vykonali nápravné opatrenia a odstránili certifikačné nálezy v nadväznosti na vykonané externé audity, vnútorné audity a kontroly týchto orgánov.
4.4	Orgán auditu 
Orgán auditu je funkčne nezávislý od riadiaceho orgánu, sekretariátu operačného programu INTERACT II a certifikačného orgánu. Orgán auditu zabezpečuje, že sa v rámci výkonu auditov zohľadňujú medzinárodne uznávané audítorské štandardy. Orgán auditu koordinuje centrálne plánovanie, výkon a monitorovanie výsledkov z vládnych auditov. V podmienkach operačného programu INTERACT II na programové obdobie 2007 – 2013 plní úlohy orgánu auditu sekcia auditu a kontroly MF SR. 
Orgán auditu zodpovedá za zabezpečenie, aby sa vykonávali audity s cieľom preveriť účinné fungovanie systému riadenia a kontroly operačného programu. V prípade operačného programu INTERACT II orgánu auditu pomáha skupina audítorov podľa čl. 14, odseku 2 nariadenia Rady (ES) č. 1080/2006, v ktorej je zástupca každého členského štátu, v ktorom sa nachádza prijímateľ operačného programu INTERACT II.
Na základe schváleného operačného programu INTERACT II Orgán auditu za pomoci skupiny audítorov zodpovedá za:

-	rozhodovanie o stratégii auditu operačného programu 
-	zabezpečenie, aby sa audity uskutočňovali v súlade s medzinárodne uznávanými audítorskými štandardmi
-	predloženie výročnej kontrolnej správy, ktorá obsahuje nálezy vykonaných auditov, Európskej komisii
-	vydanie stanoviska o tom, či systém riadenia a kontroly funguje dostatočne účinne na to, aby poskytol primeranú záruku, že výkazy výdavkov, ktoré sa predkladajú Komisii sú správne.

Orgán auditu zodpovedá najmä za:
a)	vykonávanie systémových auditov a auditov operácií;
b)	zabezpečenie, aby sa systémové audity vykonávali s cieľom overiť účinnosť fungovania systému riadenia a kontroly operačného programu;
c)	zabezpečenie, aby sa audity operácií vykonávali na vhodnej vzorke, aby sa preverili výdavky deklarované Európskej komisii;
d)	vypracovanie ročného plánu auditov na príslušný kalendárny rok;
e)	zabezpečenie kvalifikovaných zamestnancov na účel výkonu auditov;
f)	zabezpečenie, aby sa v rámci výkonu auditov zohľadňovali vybrané medzinárodne uznávané audítorské štandardy;
g)	zabezpečenie vzdelávania zamestnancov vykonávajúcich audity; 
h)	monitorovanie výsledkov z auditov;
i)	spoluprácu pri výkone auditov externými subjektami, napr. Európskou komisiou, Európskym dvorom audítorov;
j)	do 31. decembra každého roku od roku 2008 do 2015 za:
•	predloženie výročnej kontrolnej správy za operačný program Európskej komisii, ktorá obsahuje zistenia z auditov vykonaných počas predchádzajúceho 12–mesačného obdobia, ktoré sa končí 30. júna dotknutého roku a uvádza nedostatky zistené v systémoch riadenia a kontroly programu. Prvá správa, ktorá sa predloží do 31. decembra 2008, sa vzťahuje na obdobie od 1. januára 2007 do 30. júna 2008. Informácie týkajúce sa overovaní vykonaných po 1. júli 2015 sa zahrnú do záverečnej správy, ktorá je podkladom pre vyhlásenie o ukončení;
•	na základe vykonaných auditov vydanie stanoviska o tom, či systém riadenia a kontroly operačného programu funguje dostatočne účinne na to, aby poskytol primeranú záruku, že výkazy výdavkov, ktoré sa predkladajú Európskej komisii, sú správne, a na základe toho primeranú záruku, že príslušné transakcie sú zákonné a správne;
k)	predloženie vyhlásenia o čiastočnom ukončení pomoci, ktorým sa posudzuje zákonnosť a správnosť príslušných výdavkov v prípadoch stanovených v čl. 88 nariadenia Rady (ES) č. 1083/2006 v odôvodnených prípadoch; 
Ďalej je orgán auditu zodpovedný za: 
l)	vypracovanie správy o výsledku posudzovania zavedených riadiacich a kontrolných systémov a stanovísk k ich súladu s čl. 58 – 62 nariadenia Rady (ES) č. 1083/2006 pre operačný program;
m)	predloženie Európskej komisii najneskôr do 31. marca 2017 vyhlásenia o ukončení pomoci, ktoré posudzuje platnosť žiadosti o záverečnú platbu a zákonnosť a správnosť príslušných transakcií zahrnutých do záverečného výkazu výdavkov, ktorý je doložený záverečnou kontrolnou správou;
n)	spoluprácu s odborom ochrany finančných záujmov EÚ a boja proti korupcii Úradu vlády SR v záležitostiach týkajúcich sa nezrovnalostí a ochrany finančných záujmov EÚ;
o)	predkladanie správ o výsledku všetkých auditov vrátane identifikovaných nezrovnalostí vykonaných orgánom auditu, (v elektronickej forme) prostredníctvom vedúceho audítorskej skupiny certifikačnému orgánu, riadiacemu orgánu bezodkladne;
p)	evidovanie a aktualizovanie údajov súvisiacich s auditmi a zistenými nezrovnalosťami v informačnom systéme CEDIS a ISUF;
q)	predkladanie ročných súhrnov dostupných auditov a vyhlásení EK v zmysle čl. 53 písm. b) ods. 3 nariadenia Rady (ES, Euratom) č. 1605/2002 o finančnom nariadení vzťahujúcom sa na všeobecný rozpočet Európskych spoločenstiev. 
Orgán auditu má právo vyžiadať od subjektov zapojených do finančného riadenia, aby v ním určenej primeranej lehote zabezpečili priame pripojenie a prístup orgánu auditu do informačných systémov nimi prevádzkovaných v celom rozsahu uplatňovania pôsobnosti orgánu auditu.
Subjekty zapojené do procesu implementácie, overovania a výkonu auditov sú povinné poskytnúť orgánu auditu potrebnú súčinnosť, poskytovať informácie, predkladať doklady, dávať vysvetlenia súvisiace s plnením úloh orgánu auditu v ním určenej lehote a rozsahu.
4.5	Monitorovací výbor
Monitorovací výbor sa zriaďuje pre každý operačný program najneskôr tri mesiace od dátumu oznámenia rozhodnutia Európskej komisie o schválení operačného programu. 
Všeobecnou úlohou monitorovacieho výboru je dohliadať na kvalitu a účinnosť vykonávania programu. Monitorovací výbor okrem toho aj naďalej vykonáva riadiace funkcie pri výbere operácií, hoci v operačnom programe INTERACT II nebudú otvorené výzvy na predkladanie projektov. V súvislosti s operačným programom INTERACT II budú „operácie“ znamenať viacročný pracovný program a ročné plány práce vykonávacích orgánov operačného programu INTERACT II.
Monitorovací výbor zodpovedá za nasledujúce úlohy: 
a)	zvažuje a schvaľuje viacročné pracovné programy a ročné plány práce sekretariátu operačného programu INTERACT II a kontaktných bodov operačného programu INTERACT II;
b)	môže navrhnúť riadiacemu orgánu akúkoľvek revíziu alebo preskúmanie operačného programu, ktoré by mohlo umožniť dosiahnuť ciele štrukturálnych fondov uvedené v čl. 3 nariadenia Rady (ES) č. 1080/2006 alebo zlepšiť jeho riadenie vrátane finančného hospodárenia;
c)	schvaľuje postupy, ktoré sa majú uskutočniť, alebo odpoveď pracovných skupín po výročnom posúdení programu riadiacim orgánom a Európskej komisie;
d)	schvaľuje použitie prostriedkov technickej asistencie;
e)	schvaľuje komunikačný plán operačného programu, ktorý pripravuje a realizuje sekretariát operačného programu INTERACT II, konkrétne komisia pre komunikáciu;
f)	na základe dokumentov, predložených riadiacim orgánom, pravidelne skúma pokrok v dosahovaní konkrétnych cieľov operačného programu;
g)	skúma výsledky vykonávania, najmä dosahovanie cieľov stanovených pre každú prioritnú os v prípade sekretariátu operačného programu INTERACT II a kontaktných bodov operačného programu INTERACT II a hodnotenia uvedené v čl. 48 ods. 3 nariadenia Rady (ES) č. 1083/2006;
h)	sú mu poskytované informácie o výročnej kontrolnej správe a všetkých dôležitých pripomienkach, ktoré Európska komisia vznesie po preskúmaní tejto správy;
i)	schvaľuje výročné a záverečné správy o vykonávaní podľa čl. 67 nariadenia Rady (ES) č. 1083/2006 pred ich predložením Európskej komisii;
j)	monitoruje vykonávanie operačného programu INTERACT II na základe finančných správ riadiaceho systému (riadiaceho orgánu, sekretariátu operačného programu INTERACT II a kontaktných bodov operačného programu INTERACT II).
k)	rozhoduje o pridelení finančných zdrojov pre operácie stanovené vo viacročnom pracovnom programe a ročných plánoch práce;
l)	posudzuje a schvaľuje akýkoľvek návrh na zmenu a doplnenie obsahu rozhodnutia Európskej komisie o príspevku z fondov.
4.6	Odbor ochrany finančných záujmov EÚ a boja proti korupcii 
Funkciu koordinačného útvaru boja proti podvodom v Slovenskej republike, tzv. AFCOS-u (Antifraud Coordination Service) vykonáva odbor ochrany finančných záujmov EÚ a boja proti korupcii, ktorý je organizačným útvarom sekcie kontroly a boja proti korupcii Úradu vlády SR.
Tento orgán je zodpovedný najmä za:
a)	koordináciu opatrení zameraných na ochranu finančných záujmov EÚ v SR v súlade s Národnou stratégiou ochrany finančných záujmov ES v SR;
b)	zhromažďovanie údajov a pravidelné oznamovanie nezrovnalostí OLAF-u (Európska komisia);
c)	vypracovanie štvrťročnej správy o nezrovnalostiach na základe podkladov od certifikačného orgánu a jej predkladanie OLAF-u (Európska komisia) prostredníctvom informačného systému AFIS. Túto správu zasiela v písomnej forme certifikačnému orgánu;
d)	v prípade zistenia nezrovnalosti alebo podozrenia vzniku nezrovnalosti bezodkladné informovanie certifikačného orgánu v správe o zistenej nezrovnalosti.
4.7	Prijímatelia 
V rámci prioritnej osi 1 sa pod prijímateľom rozumie kontaktný bod operačného programu INTERACT II a riadiaci orgán/sekretariát operačného programu INTERACT II a v rámci prioritnej osi 2 subjekty, ktorým sú poskytované prostriedky z technickej asistencie.

V súvislosti so schváleným operačným programom, viacročným plánom práce, ročným plánom práce sú prijímateľmi v rámci prioritnej osi 1 nasledovné subjekty: kontaktné body INTERACT II (Turku, Valencia, Viedeň, Viborg), riadiaci orgán, sekretariát operačného programu INTERACT II.

Prijímateľmi v rámci prioritnej osi 2 sú: riadiaci orgán, Úrad vlády SR, sekretariát operačného programu INTERACT II, certifikačný orgán, orgán auditu.
4.7.1	Prijímatelia v rámci prioritnej osi 1
A/ Kontaktné body operačného programu INTERACT II 

Prijímatelia – kontaktné body programu INTERACT II plnia nasledujúce úlohy:
a)	podpisujú zmluvu o poskytnutí príspevku / dodatky k zmluve o poskytnutí príspevku s riadiacim orgánom operačného programu INTERACT II;
b)	prijímajú financovanie z ERDF a národných príspevkov členských štátov; 
c)	podieľajú sa na príprave vstupov do viacročného pracovného programu;
d)	v súčinnosti so sekretariátom operačného programu INTERACT II pripravujú vlastnú časť ročných plánov práce;
e)	zabezpečujú správne použitie príspevkov z ERDF a národných príspevkov členských štátov a správne platobné postupy v etape vykonávania v zmysle nariadení Rady (ES), národných právnych predpisov, zmluvy o poskytnutí príspevku INTERACT II kontaktnému bodu a dodatkov k zmluve o poskytnutí príspevku;
f)	prijímajú všetky potrebné opatrenia pre finančnú kontrolu podľa čl. 16 nariadenia Komisie (ES) č. 1828/2006;
g)	v súčinnosti s riadiacim orgánom/sekretariátom operačného programu INTERACT II zabezpečujú vyhlásenie výberového konania na obsadenie pracovných miest príslušného kontaktného bodu programu INTERACT II a uzatvárajú pracovno-právny vzťah s vybranými pracovníkmi;
h)	informujú riadiaci orgán a sekretariát operačného programu INTERACT II o aktuálnom stave v súvislosti s implementáciou operačného programu a aktivitách v súlade so schváleným ročným plánom práce;.
i)	poskytujú cieľovým skupinám služby (v oblasti informačných zdrojov, spolupráce, šírenie obsahu a publicity a riadenia kvality) v súlade so schváleným operačným programom (kapitola 4);
j)	v koordinácii s ostatnými kontaktnými bodmi operačného programu INTERACT II a sekretariátom operačného programu INTERACT II zodpovedá za pravidelné posúdenie potrieb cieľovej skupiny v rámci svojej geografickej oblasti /regionálnej siete;
k)	zodpovedá za poskytovanie služieb cieľovým skupinám v rámci príslušnej geografickej oblasti/regionálnej siete;
l)	zodpovedá za kvalitu, vyváženosť a konzistentnosť služieb poskytovaných v rámci operačného programu INTERACT II v danej oblasti;
m)	zabezpečujú dvojitú úlohu v zmysle maticovej organizácie:
•	všetky kontaktné body operačného programu INTERACT II poskytujú všetky produkty a služby vytvorené v rámci riadiaceho systému, s rovnakou kvalitou a prispôsobené geografickej oblasti príslušnej regionálnej siete;
•	každý z kontaktných bodov môže byť zároveň poverený individuálnymi úlohami súvisiacimi s konkrétnym typom operačného programu (nadnárodný, interregionálny, IPA).
B/ Riadiaci orgán/sekretariát operačného programu INTERACT II
V rámci prioritnej osi 1 vystupuje ako prijímateľ riadiaci orgán/sekretariát operačného programu INTERACT II, ktorý zabezpečuje úlohy v zmysle kapitoly 4.1. a 4.2. 
Výška rozpočtu pre riadiaci orgán/sekretariát operačného programu INTERACT II je špecifikovaná vo finančnom pláne viacročného pracovného programu. Schválená suma je určená na zabezpečenie riadenia programu vrátane koordinácie programu a podpory pri riadení, komunikačných aktivít, propagácie, informačných zdrojov, znalostného manažmentu, riadenia kvality a zlepšovania postupov a nástrojov na dosiahnutie vysokej úrovne kvality produktov a služieb operačného programu INTERACT II. 
4.7.2	Prijímatelia v rámci prioritnej osi 2
Finančné prostriedky rozpočtu technickej asistencie sú určené na podporu riadenia, v zmysle rozpisu rozpočtu technickej pomoci v rámci schváleného viacročného pracovného programu. 
A/ Riadiaci orgán/sekretariát operačného programu INTERACT II
V rámci riadiaceho orgánu sú hradené výdavky: cestovné náklady riadiaceho orgánu, financovanie kontroly zákonnosti a oprávnenosti výdavkov riadiaceho orgánu/sekretariátu operačného programu INTERACT II, zasadnutia monitorovacieho výboru, hodnotenie programu a ad hoc aktivity V rámci sekretariátu operačného programu INTERACT II sú hradené výdavky: režijné a cestovné náklady a platy zamestnancov sekretariátu programu, ktorí vykonávajú činnosti v rámci technickej asistencie, tlmočenie, preklady a publicita.
B/ Certifikačný orgán
V rámci certifikačného orgánu sú oprávnené výdavky na zabezpečenie systému ISUF, refundáciu časti miezd a cestovné výdavky.

C/ Orgán auditu
V rámci orgánu auditu sú hradené výdavky súvisiace s metodikou, plánovaním, výkonom a monitorovaním auditov vrátane časti miezd zamestnancov orgánu auditu a cestovných nákladov.
4.8	Národné kontaktné body
Národné kontaktné body, ktoré sú vytvorené v jednotlivých krajinách participujúcich na implementácii operačného programu INTERACT II predstavujú veľmi dôležitý článok v riadení operačného programu INTERACT II na príslušnej národnej úrovni. 
Ich hlavnou úlohu je prekonať jednak jazykovú bariéru, ako aj lepšie dosiahnuť potenciálne cieľové skupiny na regionálnej úrovni.
V podmienkach SR funkciu Národného kontaktného bodu pre operačný program INTERACT II v súlade s uznesením vlády SR č. 562/2007 zo dňa 27. júna 2007 vykonáva Ministerstvo hospodárstva (ďalej len „MH SR“). 
Každý zúčastnený štát na operačnom programe INTERACT II má povinnosť vymenovať národnú kontaktnú osobu zodpovednú za implementáciu programu na národnej úrovni.
Národná kontaktná osoba zohráva významnú úlohu ako sprostredkovateľ informácií medzi príslušným štátom a riadiacim systémom operačného programu INTERACT II a naopak. Kontaktné osoby majú za úlohu vytvoriť silné väzby na národné kontaktné body, ktoré môžu v danom štáte existovať pre iné programy štrukturálnych fondov. Sieť národných kontaktných osôb slúži ako zdroj spätnej väzby a pomáha identifikovať a lokalizovať potreby.
5	Implementácia programu
5.1	Viacročný pracovný program/ročný plán práce
Aby bolo možné zabezpečiť priebežné posudzovanie potrieb a rámec na trvalý rozvoj a adaptáciu služieb poskytovaných v rámci operačného programu INTERACT II, programové priority tohto programu musia poskytovať rámec, na základe ktoré sa určia skupiny intervencií, ako aj konkrétne aktivity, ktoré sa v rámci programu majú poskytovať. Tieto aktivity sú podrobnejšie rozpracované vo viacročnom pracovnom programe, ktorý bol vypracovaný sekretariátom programu INTERACT II a schválený na zasadaní monitorovacieho výboru. 
V rámci viacročného pracovného programu sa na začiatku každého kalendárneho roka vypracujú ročné plány práce, ktorých cieľom je čo najlepšie sa prispôsobiť potrebám cieľových skupín. Aj tieto ročné plány práce sa vypracovávajú ako jednotné dokumenty pre celý riadiaci systém operačného programu INTERACT II.
6	Komunikačná stratégia
6.1	Účel komunikačnej stratégie 
Jadro operačného programu INTERACT II ako špecifického podporného programu spočíva vo vytváraní vedomostných a komunikačných sietí, proaktívnom šírení informácií a zabezpečovaní platforiem, ktoré podporujú výmenu skúseností. 
Riadiaci orgán zodpovedá za prípravu komunikačnej stratégie ako integrálnej súčasti vykonávania programu. Túto funkciu v jeho mene zabezpečí sekretariát operačného programu INTERACT II v spolupráci s Európskou komisiou a kontaktnými bodmi operačného programu INTERACT II. Vďaka jedinečnej štruktúre a zameraniu operačného programu INTERACT II a skutočnosti, že komunikácia predstavuje jadro aktivít operačného programu INTERACT II je pravdepodobné, že komunikačná stratégia bude v svojej podstate zložitejšia v porovnaní s inými programami štrukturálnych fondov, z čoho následne vyplýva aj vyššia náročnosť budovania povedomia v širokej verejnosti. 
Súčasťou komunikačnej stratégie budú požiadavky na informácie a publicitu ako aj implementácia štruktúr zameraných na komunikáciu v riadiacom systéme popísanom vyššie (napr. komunikačná skupina a skupiny pre zabezpečenie kvality) a príprava rozličných akčných plánov pre internú aj externú komunikáciu počas celého programového obdobia. Stratégia zohľadňuje potrebu zodpovedného a flexibilného prístupu s pragmatickými modelmi implementácie.
6.2	  Komunikačný plán 
Súčasťou komunikačnej stratégie operačného programu INTERACT II je komunikačný plán, na podporu ktorého slúžia rozličné akčné plány (napríklad pripravené v rámci ročných plánov práce alebo na zasadnutiach komunikačnej skupiny). 
Úvodný komunikačný plán je vytvorený s cieľom splniť požiadavky čl. 69 nariadenia Rady (ES) č. 1083/2006. 
Sekretariát operačného programu INTERACT II v mene riadiaceho orgánu pripravil komunikačný plán, ktorý bol schválený monitorovacím výborom. Sekretariát operačného programu INTERACT II spolu s kontaktným bodmi operačného programu INTERACT II zodpovedá za jeho vykonávanie. 
Komunikačný plán pokrýva prvky uvedené v čl. 2, ods. 2 nariadenia Komisie (ES) č. 1828/2006, poskytuje prehľad hlavných nástrojov a stratégií vytvorených pre operačný program INTERACT I, II a ich integrácie do komunikačnej stratégie operačného programu INTERACT II. Poskytuje tiež predbežné informácie o nástrojoch, opatreniach a stratégiách, ktoré majú byť vytvorené konkrétne pre operačný program INTERACT II so zvýšeným zameraním na kontrolu kvality a mechanizmy spätnej väzby popísané v predchádzajúcich a nasledujúcich častiach. 
7	Finančné riadenie
7.1	Záväzky ES 
7.1.1	Záväzky vo vzťahu k operačnému programu 
Príspevok EÚ poskytovaný v rámci ERDF sa stanovuje ako viacročný záväzok pre konkrétne programové obdobie.
Záväzky týkajúce sa pomoci, ktorá má byť realizovaná v dvojročnom alebo dlhšom období, sú prijímané každoročne pre každý cieľ a operačný program. Prvý záväzok sa prijme pred tým, ako Európska komisia vydá rozhodnutie o poskytnutí pomoci k operačnému programu. Následné záväzky sa prijímajú vždy do 30. apríla príslušného roku .
Čerpanie finančných prostriedkov rozpočtových záväzkov na roky 2007 – 2010 pre operačný program INTERACT II je možné podľa pravidla "n+3" do troch rokov od ich prijatia. Európska komisia automaticky zruší každú časť záväzku, ktorá nebola využitá zo zálohovej platby, alebo na ktorý neobdržala prijateľnú žiadosť o platbu od certifikačného orgánu (platby z Európskej komisie sú uvedené v časti 7.2.1) do konca tretieho roka, ktorý nasleduje po roku prijatia záväzku. 
Čerpanie finančných prostriedkov rozpočtových záväzkov na roky 2011 – 2013 pre operačný program INTERACT II je možné podľa pravidla "n+2" do dvoch rokov od ich prijatia. Európska komisia automaticky zruší každú časť záväzku, na ktorý neobdržala prijateľnú žiadosť o platbu od certifikačného orgánu (platby z Európskej komisie sú uvedené v časti 7.2.1) do konca druhého roka, ktorý nasleduje po roku prijatia záväzku. 
V praxi to znamená, že za účelom vyhnutia sa automatickému zrušeniu časti záväzku pre rok "n":
-	je potrebné, aby certifikačný orgán predložil Európskej komisii žiadosť o platbu spolu s certifikovaným výkazom výdavkov najneskôr do 31. decembra roku "n+3", resp. "n+2";
-	výkaz výdavkov predkladaný Európskej komisii musí zodpovedať výdavkom skutočne realizovaným zo strany prijímateľov, tzn. že tieto výdavky musia byť najneskôr do tohto dátumu schválené na všetkých úrovniach v rámci systému informačných a finančných tokov, vrátane certifikačného orgánu. 
Výnimkou vo vzťahu k čerpaniu záväzku je rozpočtový záväzok roku 2007, ktorý je znížený o poskytnutú zálohovú platbu zo strany Európskej komisie a rozpočtový záväzok pre rok 2013, na ktorý je potrebné požiadať Európsku komisiu o platbu najneskôr do 31. marca 2017 formou žiadosti o záverečnú platbu. 
Automatické zrušenie sa nevzťahuje na:
-	časť rozpočtového záväzku zodpovedajúcu operáciám, ktoré podliehajú súdnym konaniam alebo odvolaniam v správnom konaní, až do ich doriešenia. Takéto prípady najčastejšie zahrňujú operácie, pri ktorých sa mešká s ich realizáciou, operácie, pri ktorých vznikol spor medzi prijímateľom a dodávateľom, alebo operácie, pri ktorých existuje spor medzi príslušnými orgánmi členského štátu a prijímateľom ohľadne uznania oprávnenosti výdavkov. Tieto prípady sa však musia vzťahovať na práce alebo výdavky, ktoré boli realizované pred 31. decembrom roku "n+3", resp. "n+2". Certifikačný orgán je v takom prípade najneskôr do termínu vypršania obdobia "n+3", resp. "n+2" povinný poskytnúť Európskej komisii vyčíslenie predmetnej čiastky, ktorá by za normálnych okolností bola prijímateľom v období "n+3", resp. "n+2" vyplatená, dostatočné informácie a podpornú dokumentáciu; 
-	časť rozpočtového záväzku zodpovedajúcu nezrovnalostiam za predpokladu, že certifikačný orgán zahrnul túto čiastku do výkazu výdavkov k žiadosti o platbu predloženej Európskej komisie do 31. decembra roku "n+3", resp. "n+2" a predmetná suma bola obsiahnutá v správe o nezrovnalostiach zasielanej OLAF Európskej komisii; 
-	tú časť rozpočtového záväzku, pre ktorý predložil certifikačný orgán žiadosť o platbu, no ktorej úhradu Európska komisia prerušila alebo pozastavila 31. decembra roku "n+3", resp. "n+2" v súlade s čl. 91 a 92 nariadenia Rady (ES) č. 1083/2006. Ak sa vyriešil problém, ktorý viedol k prerušeniu alebo pozastaveniu, pravidlo automatického zrušenia sa uplatní na tú časť rozpočtového záväzku, ktorá sa považuje za použitú nenáležite; 
-	tú časť rozpočtového záväzku, na ktorú bola predložená žiadosť o platbu, ale ktorej úhrada bola obmedzená, najmä z nedostatku rozpočtových zdrojov;
-	tú časť rozpočtového záväzku, pre ktorú nebolo možné predložiť prijateľnú žiadosť o platbu z dôvodov vyššej moci, ktorá závažným spôsobom ovplyvňuje plnenie operačného programu. Národné orgány, ktoré vyhlásili pôsobenie vyššej moci, musia dokázať jej priame následky na plnenie celého operačného programu alebo jeho časti.
V prípade existencie rizika uplatnenia automatického zrušenia záväzku podľa čl. 91 a 92 nariadenia Rady (ES) č. 1083/2006 Európska komisia informuje členský štát a dotknuté orgány o výške sumy automatického zrušenia záväzku. Odo dňa prijatia tejto informácie má členský štát dvojmesačnú lehotu na odsúhlasenie stanovenej sumy, resp. na predloženie pripomienok. O čiastku automatického zrušenia záväzku je znížený príspevok z EÚ na príslušný rok. Členský štát v termíne do dvoch mesiacov od zrušenia zostaví revidovaný finančný plán, v ktorom odzrkadlí zníženú sumu na relevantné prioritné osi operačného programu. Ak tak neurobí, Európska komisia pomerne zníži sumy pridelené pre každú prioritnú os operačného programu.
7.1.2	Záväzky vo vzťahu k prijímateľovi 
V súlade so schváleným viacročným pracovným programom sa v zmluve o poskytnutí príspevku uzatvorenej medzi riadiacim orgánom a príslušným prijímateľom z prioritnej osi 1 – kontaktným bodom operačného programu INTERACT II, stanovuje obdobie trvania operácií od 1. júla 2008 do 30. júna 2015, t. j. prijímateľ je povinný realizovať svoje výdavky najneskôr do 30. júna 2015, v opačnom prípade ich nie je možné považovať za oprávnené.
Výdavky prijímateľa na prípravné aktivity vzniknuté pred 1. júlom 2008 sú oprávnené na základe pravidiel stanovených monitorovacím výborom zo dňa 29. mája 2008. 
Z pohľadu čerpania jednotlivých ročných rozpočtových záväzkov EÚ na operačný program platí, že tieto záväzky je možné čerpať najskôr v roku prijatia daného rozpočtového záväzku (napr. v roku 2008 je možné čerpať z rozpočtových záväzkov z rokov 2007 a 2008, nie však z roku 2009).
Výdavky na jednotlivé operácie možno čerpať z viacerých rozpočtových záväzkov pre operačný program, za predpokladu rešpektovania pravidla "n+3", resp. "n+2", tzn. že finančné prostriedky zo záväzku roku „n“ je možné dočerpať do roku "n+3", resp. "n+2". 
Riadiacemu orgánu/sekretariátu operačného programu INTERACT II, ako neoddeliteľnej súčasti riadiaceho systému operačného programu INTERACT II, sa poskytujú finančné prostriedky na základe rozhodnutia o použití prostriedkov operačného programu a uplatňujú sa tie isté postupy a pravidlá ako sú uvedené pre kontaktné body operačného programu INTERACT II, s ktorými Riadiaci orgán uzatvoril Zmluvu o poskytnutí príspevku.
7.2	Platby
7.2.1	Platby z Európskej komisie
Prostriedky ERDF prevádza Európska komisia na osobitný mimorozpočtový účet MF SR v Štátnej pokladnici zriadený v súlade s § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. 
Úroky získané z prostriedkov ERDF na osobitnom účte MF SR pridelí certifikačný orgán na ten istý účel pomoci v zmysle čl. 83 nariadenia Rady (ES) č. 1083/2006. V zmysle tohto článku sú získané úroky považované za zdroje členských štátov zapojených do implementácie operačného programu INTERACT II. Použitie získaných úrokov deklaruje certifikačný orgán Európskej komisii v rámci žiadosti o záverečnú platbu. 
Platby z Európskej komisie majú formu zálohovej platby, priebežných platieb a záverečnej platby a používajú sa výlučne na financovanie výdavkov súvisiacich s operačným programom. Zálohová platba je priradená k prvému ročnému rozpočtovému záväzku. Každá nasledovná platba sa priraďuje k najstaršiemu dostupnému záväzku. 
Priebežné platby a záverečnú platbu realizuje Európska komisia podľa pomeru stanoveného v príslušnom rozhodnutí o poskytnutí pomoci pre operačný program na úrovni prioritných osí k celkovým oprávneným verejným výdavkom uvedeným v predloženom výkaze výdavkov v zmysle čl. 53 ods. 1 písmena b) nariadenia Rady (ES) č. 1083/2006. 
Akákoľvek komunikácia medzi certifikačným orgánom a Európskou komisiou týkajúca sa platieb sa uskutočňuje elektronickými prostriedkami. V prípade vyššej moci, a najmä ak nastane porucha spoločného počítačového systému, alebo ak nie je trvalé spojenie, certifikačný orgán môže zaslať výkaz výdavkov a žiadosť o platbu v písomnej forme.
Zálohová platba z Európskej komisie 
Pri prijatí rozhodnutia o poskytnutí pomoci na operačný program previedla Európska komisia zálohovú platbu na osobitný účet certifikačného orgánu ERDF v Rakúskej republike. Po zmene certifikačného orgánu na Ministerstvo financií SR certifikačný orgán ERF v Rakúskej republike previedol prostriedky zálohovej platby (za rok 2007 a 2008) na osobitný mimorozpočtový účet MF SR v Štátnej pokladnici. Celá výška zálohovej platby je priradená k prvému ročnému rozpočtovému záväzku. 
Zálohová platba nemusí byť členským štátom podložená skutočne vynaloženými výdavkami prijímateľmi až do podania žiadosti o záverečnú platbu z Európskej komisie, dokedy musí byť najneskôr v celej sume zúčtovaná. 
V súlade s čl. 82 nariadenia Rady (ES) č. 1083/2006 zálohová platba na operačný program je rozdelená na tri rozpočtové roky – 2 % z príspevku ERDF na operačný program v roku 2007, 3 % v roku 2008 a 4 % v roku 2009.
Táto zálohová platba predstavuje počiatočný pracovný kapitál pokrývajúci výdavky na rozbehnutie operačných programov.
Ak certifikačný orgán nepredloží Európskej komisii žiadnu žiadosť o priebežnú platbu do 24 mesiacov od poskytnutia prvej časti zálohovej platby, musí certifikačný orgán vrátiť Európskej komisii celú zálohovú platbu, resp. jej časť, v závislosti na pokroku pri realizácii pomoci.
Priebežné platby z Európskej komisie
Certifikačný orgán na základe predložených a schválených žiadostí o platbu od prijímateľov predkladá Európskej komisii spravidla 1 až 4 krát ročne žiadosti o platbu (priebežnú platbu) spolu s certifikovaným výkazom výdavkov za účelom doplnenia finančných prostriedkov ERDF na osobitnom účte MF SR. 
Prvú priebežnú platbu prevedie Európska komisia za predpokladu splnenia podmienok stanovených čl. 71 ods. 2 nariadenia Rady (ES) č. 1083/2006, tzn., že výrok orgánu auditu v rámci správy k opisu riadiacich a kontrolných systémov neobsahuje výhrady a Európska komisia k uvedeným dokumentom nemala pripomienky. V prípade, ak výrok audítora obsahuje výhrady, Európska komisia prevedie prvú priebežnú platbu až potom, ako boli výhrady stiahnuté a potvrdené Európskej komisii. 
Každú priebežnú platbu, ako aj záverečnú platbu prevedie Európska komisia na základe skutočne vynaložených výdavkov prijímateľom, ktoré boli alebo majú byť preplatené z poskytnutého príspevku. Tieto výdavky musia byť podložené faktúrami alebo dokladmi rovnocennej dôkaznej hodnoty. 
Každá žiadosť o platbu (vrátane záverečnej) a výkaz výdavkov predložený Európskej komisii môže obsahovať iba výdavky, ktoré zodpovedajú schváleným žiadostiam o platbu riadiacim orgánom a následne certifikačným orgánom;
Európska komisia prevedie priebežnú platbu za splnenia nasledovných podmienok:
a)	certifikačný orgán predložil Európskej komisii žiadosť o platbu a výkaz výdavkov;
b)	riadiaci orgán zaslal Európskej komisii najnovšiu výročnú správu o vykonávaní operačného programu schválenú monitorovacím výborom;
c)	Európska komisia nerozhodla o žiadnom pozastavení platieb, ani neprijala žiadne rozhodnutie o začatí konania pre porušenie práva v zmysle čl. 226 Zmluvy o EÚ vzťahujúcich sa na operáciu alebo operácie, ktorej alebo ktorých sa týka predložená žiadosť o platbu.
Európska komisia prevedie priebežné platby na osobitný mimorozpočtový účet MF SR najneskôr 2 mesiace po prijatí akceptovateľnej žiadosti o platbu na základe certifikácie uskutočnených výdavkov, ktoré predkladá certifikačný orgán. 
Súčet zálohovej platby a priebežných platieb nesmie prekročiť 95 % z celkovej alokácie ES na operačný program. Overenie neprekročenia tejto hranice vykonáva certifikačný orgán. Keď sa dosiahne tento limit, certifikačný orgán naďalej zasiela Európskej komisii všetky certifikované výkazy výdavkov k 31. decembru roku "n", ako aj súm vrátených počas roka, najneskôr do konca februára roku "n+1".
Záverečná platba z Európskej komisie
Záverečnú platbu prevedie Európska komisia za predpokladu, že:
a)	Európskej komisii boli do 31. marca 2017 predložené nasledovné dokumenty:
i)	žiadosť o záverečnú platbu spolu s certifikovaným výkazom skutočne zaplatených výdavkov certifikačným orgánom;
ii)	záverečnú správu o vykonávaní operačného programu riadiacim orgánom prostredníctvom certifikačného orgánu;
iii)	vyhlásenie o ukončení pomoci orgánom auditu.
b)	Európska komisia nerozhodla o žiadnom pozastavení platieb, ani neprijala žiadne rozhodnutie o začatí konania pre porušenie práva v zmysle čl. 226 Zmluvy o EÚ vzťahujúcich sa na operáciu alebo operácie, ktorej alebo ktorých sa týka predložená žiadosť o platbu.
V prípade nezaslania ktoréhokoľvek z vyššie uvedených dokumentov v riadnom termíne, Európska komisia zruší časť rozpočtového záväzku zodpovedajúcu výške záverečnej platby.
Európska komisia v závislosti od dostupnosti finančných prostriedkov prevedie záverečnú platbu v termíne do 45 kalendárnych dní odo dňa akceptovania záverečnej správy o implementácii a vyhlásenia o ukončení pomoci. Uvedené dokumenty sú považované za akceptované, pokiaľ Európska komisia nepredložila svoje pripomienky do 5 mesiacov odo dňa ich predloženia.
Ak v priebehu deviatich mesiacov po dni prevodu záverečnej platby certifikačný orgán nezaslal Európskej komisii žiadosť na jej zmenu, záverečná platba už nesmie byť na požiadanie Slovenskej republiky opravovaná.
Platby vo vzťahu certifikačný orgán – prijímateľ 
Certifikačný orgán prostredníctvom Štátnej pokladnice prevádza7 prostriedky ERDF priamo prijímateľovi po schválení žiadosti o platbu a vyhlásenia o overení predloženého riadiacim orgánom (podrobnejšie o finančných tokoch v časti 7.4). 
Prijímateľom prostriedkov z prioritnej osi 1 v rámci operačného programu INTERACT II 2007 – 2013 sú štyri kontaktné body operačného programu INTERACT II – Valencia (Španielsko), Viedeň (Rakúsko), Turku (Fínsko) a Viborg (Dánsko) a riadiaci orgán/sekretariát operačného programu INTERACT II. 
Prijímateľmi prostriedkov z prioritnej osi 2 sú riadiaci orgán/sekretariát operačného programu INTERACT II, certifikačný orgán, orgán auditu.
Prijímatelia v rámci operačného programu INTERACT II na programové obdobie 2007 – 2013 sú oprávnení využívať systém refundácie (časť 7.4.3 a 7.4.4), pričom na začiatku implementácie je prijímateľom poskytnutá zálohová platba, ktorú je prijímateľ povinný zúčtovať na konci realizácie operácie pri predložení záverečnej žiadosti o platbu (časť 7.4.1 a 7.4.2). Poskytnutie zálohovej platby je možné v jednej alebo viacerých tranžiach v súlade s dodatkami k zmluve o poskytnutí príspevku.
V prípade systému refundácie sa prostriedky ERDF a národných príspevkov členských štátov prijímateľom poskytujú na základe žiadosti o platbu. Každú žiadosť o platbu vyhotovuje prijímateľ v dvoch origináloch, pričom jeden originál zostáva u prijímateľa a druhý originál žiadosti o platbu predkladá kontrolórom ustanovených podľa čl. 16 nariadenia Rady (ES) č. 1080/2006 a následne riadiacemu orgánu a certifikačnému orgánu. 
Každá platba prijímateľovi je realizovaná v EUR. 
7.2.2	Vrátenie finančných prostriedkov od prijímateľa 
Vrátenie finančných prostriedkov ERDF a národných príspevkov členských štátov, ktoré certifikačný orgán poskytol prijímateľovi sa uskutočňuje v nasledovných prípadoch: 
a)	prijímateľ nevyčerpal prostriedky poskytnuté formou zálohovej platby vyplatenej v jednej alebo viacerých tranžiach;
b)	prijímateľovi boli poskytnuté finančné prostriedky ERDF a národný príspevok členských štátov z titulu mylnej platby;
c)	ak prijímateľ zo Slovenskej republiky, porušil podmienky, za ktorých mu boli finančné prostriedky poskytnuté a porušenie týchto podmienok je spojené s povinnosťou vrátenia finančných prostriedkov (§31 ods. 7 zákona o rozpočtových pravidlách);
d)	prijímateľ porušil povinnosti stanovené v zmluve o poskytnutí príspevku (najmä vznik nezrovnalosti) / dodatku k zmluve o poskytnutí príspevku, na základe ktorých mu vyplýva povinnosť vrátiť poskytnuté finančné prostriedky, resp. porušil podmienky, na ktorých základe mu bola poskytnutá pomoc v zmysle rozhodnutia o použití prostriedkov operačného programu;
e)	a iných (napr. prijímateľ počas realizácie projektu vykázal príjem vytvorený z projektu).
Štruktúra kódov pre nezrovnalosti a finančné vysporiadanie je uvedená v prílohe 1. 
V jednotlivých prípadoch vrátenia prostriedkov riadiaci orgán zašle prijímateľovi žiadosť o vrátenie finančných prostriedkov (príloha 7). 
Vrátenie finančných prostriedkov oznamuje prijímateľ riadiacemu orgánu. Prijímateľ zasiela oznámenie o vysporiadaní finančných vzťahov (príloha 8) do 10 pracovných dní odo dňa uskutočnenia úhrady prostriedkov v súlade s výpisom z bankového účtu, prípadne dokladu rovnocennej dôkaznej hodnoty8. Prílohou oznámenia o vysporiadaní finančných vzťahov je výpis z bankového účtu, prípadne doklad rovnocennej dôkaznej hodnoty. 
Riadiaci orgán postúpi do 5 pracovných dní kópiu oznámenia o vysporiadaní finančných vzťahov certifikačnému orgánu.
V prípade, ak prijímateľ počas realizácie projektu vykázal príjem vytvorený z projektu, alikvotný podiel prostriedkov za zdroj EÚ je podľa čl. 55 nariadenia Rady (ES) č. 1083/2006 príjmom osobitného mimorozpočtového účtu MF SR. Alikvotný podiel prostriedkov za zdroj národných príspevkov členských štátov vráti prijímateľ na účet certifikačného orgánu na osobitný mimorozpočtový účet MF SR pre prostriedky národných príspevkov členských štátov.
7.2.3	Odhad očakávaných výdavkov 
Odhad očakávaných výdavkov z ERDF sa predkladá s cieľom zaslania odhadov očakávaných výdavkov na roky „n“ a „n+1“ Európskej komisii v súlade s nariadením Rady (ES) č. 1083/2006 ustanovujúcim všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde;
Podľa čl. 76 nariadenia Rady (ES) č. 1083/2006 je členský štát povinný zostaviť a predložiť odhad očakávaných výdavkov za každý operačný program. Uvedený odhad sa Európskej komisii zasiela každý rok do 30. apríla pre daný rozpočtový rok „n“ a pre rok nasledujúci „n+1“, pričom odhad na rok „n+1“ sa aktualizuje vždy v príslušnom roku.
Odhad očakávaných výdavkov musí vychádzať predovšetkým z nasledovných skutočností:
a)	finančného plánu operačného programu;
b)	viacročného pracovného programu;
c)	ročných plánov práce;
d)	reálnej implementácie už realizovaných programových činností;
e)	skúseností z predchádzajúcej realizácie programových činností.
Uvedené informácie monitoruje riadiaci orgán. Z tohto dôvodu za spracovanie podkladov k odhadom očakávaných výdavkov zodpovedá riadiaci orgán v spolupráci so sekretariátom operačného programu INTERACT II. Riadiaci orgán je zodpovedný za vypracovanie a predkladanie odhadu očakávaných výdavkov certifikačnému orgánu k 31. marcu, 30. júnu, 30. septembru a 31. decembru príslušného roka do 10. pracovného dňa nasledujúceho mesiaca. Riadiaci orgán certifikačnému orgánu predkladá odhad očakávaných výdavkov vo formáte podľa prílohy XVII nariadenia Komisie (ES) č. 1828/2006. 
Pri príprave odhadu očakávaných výdavkov je potrebné vziať do úvahy nasledovné skutočnosti:
a)	nemožno presiahnuť rámec príslušných záväzkov na úrovni prioritných osí uvedených v operačnom programe (napr. odhad pre rok 2008 nesmie predstavovať sumu vyššiu ako záväzok na rok 2008 + zbytok nevyčerpaného záväzku pre rok 2007);
b)	je potrebné dodržiavať pomery medzi zdrojmi na úrovni jednotlivých prioritných osí;
c)	odhad pre posledný rok „n+2“, resp. „n+3“ čerpania rozpočtového záväzku pre príslušný rok „n“ v rámci pravidla n+2, resp. n+3 by mal predstavovať čiastku minimálne sa rovnajúcu výške rozdielu sumy záväzku pre príslušný rok „n“ a čerpania tohto záväzku počas dvoch, resp. troch predchádzajúcich rozpočtových rokov „n“ a „n+1“ s cieľom dočerpania uvedeného záväzku;
d)	vo vzťahu k odhadom očakávaných výdavkov na Európsku komisiu je certifikačný orgán povinný vychádzať z celkového objemu finančných prostriedkov zahrnutých do žiadosti o platbu na Európsku komisiu v období medzi 1. novembrom roku „n-1“ a momentom predloženia odhadu očakávaných výdavkov Európskej komisii, ktoré je potrebné v predkladanom odhade zahrnúť pre rok „n“ (akékoľvek výdavky zahrnuté v žiadostiach o platbu predložených Európskej komisii po 31. októbri sa zahrňujú do odhadov pre nasledovný rok);
e)	uvedený odhad nie je pre Európsku komisiu záväzný, len indikatívny. Certifikačný orgán môže v príslušnom roku požiadať Európsku komisiu o platby, ktorých celková výška je vyššia, ako bol predpokladaný odhad očakávaných výdavkov na daný rok. A naopak, čiastka predstavujúca rozdiel predpokladaného čerpania a reálneho čerpania neznamená automatickú stratu pre program.
Z uvedeného vyplýva, že pri príprave odhadov očakávaných výdavkov musí riadiaci orgán úzko spolupracovať s prijímateľmi.
7.3	Systém účtov
Pri finančnom riadení operačného programu INTERACT II sa používa nasledovný systém účtov:
1. Účet certifikačného orgánu pre prostriedky ERDF 
•	osobitný mimorozpočtový účet pre prostriedky ERDF operačného programu je vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov;
•	certifikačný orgán otvára osobitný mimorozpočtový účet pre operačný program;
•	oprávnenie disponovať s finančnými prostriedkami tohto účtu majú poverení zamestnanci certifikačného orgánu;
•	tento účet slúži na:
o	prijatie finančných prostriedkov ERDF (zálohová, priebežná a záverečná platba z Európskej komisie) a na ich prevod na príslušné účty prijímateľov; 
o	prevod prostriedkov ERDF na účet Európskej komisie v prípade, ak suma zodpovedajúca výške nezrovnalosti presahuje sumu uvedenú v priebežnej žiadosti o platbu Európskej komisii;
o	pripísanie vrátených prostriedkov od prijímateľov vrátane vymožených prostriedkov prostredníctvom orgánu auditu, spolupracujúcich orgánov a orgánov zúčastňujúcich sa vládneho auditu;
•	účet je vedený v EUR;
•	účet pre prostriedky ERDF je úročený a úrok vzniknutý na účte sa použije na operácie operačného programu;
•	dane z úrokov sú uhrádzané z vyrovnávacieho účtu pre príslušný fond;
•	zostatok prostriedkov prechádza po skončení kalendárneho roka automaticky do ďalšieho roka.
2. Účet certifikačného orgánu pre prostriedky národných príspevkov členských štátov 
•	osobitný mimorozpočtový účet pre prostriedky národných príspevkov členských štátov je vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov;
•	oprávnenie disponovať s finančnými prostriedkami tohto účtu majú poverení zamestnanci certifikačného orgánu;
•	tento účet slúži na:
o	prijatie finančných prostriedkov národných príspevkov členských štátov (vrátane príspevku SR) a na ich prevod na príslušné účty prijímateľov; 
o	pripísanie vrátených prostriedkov od prijímateľov vrátane vymožených prostriedkov prostredníctvom orgánu auditu, spolupracujúcich orgánov a orgánov zúčastňujúcich sa vládneho auditu;
•	účet je vedený v EUR;
•	účet pre prostriedky národných príspevkov členských štátov je úročený a úrok vzniknutý na účte sa použije na projekty operačného programu;
•	dane z úrokov sú uhrádzané z vyrovnávacieho účtu pre príslušný fond;
•	zostatok prostriedkov prechádza po skončení kalendárneho roka automaticky do ďalšieho roka.
3. Účet prijímateľa – (kontaktné body operačného programu INTERACT II) 
•	prijímateľ je povinný prijímať prostriedky ERDF a prostriedky národných príspevkov členských štátov na jeden účet;
•	v prípade poskytnutia prostriedkov ERDF a národných príspevkov členských štátov formou zálohovej platby, úrok vzniknutý na účte použije prijímateľ na aktivity v súlade s viacročným pracovným programom a ročnými plánmi práce;
•	v prípade poskytnutia prostriedkov ERDF a národných príspevkov členských štátov formou refundácie úroky vzniknuté na účte sú príjmom prijímateľa;
•	účet je vedený v EUR.

4. Účet prijímateľa – (riadiaci orgán/sekretariát operačného programu INTERACT II) 
•	prijímateľ je povinný prijímať prostriedky ERDF a prostriedky národných príspevkov členských štátov na jeden účet;
•	bežný účet pre príjem prostriedkov ERDF a spolufinancovania z národných príspevkov členských štátov vedený v Štátnej pokladnici, na ktorom sa operácie vykonávajú na základe § 9a zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov alebo účet v komerčnej banke;
•	v prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov ERDF a spolufinancovania z národných príspevkov členských štátov;
•	v prípade využitia systému refundácie sú úroky vzniknuté na účte/účtoch príjmom prijímateľa;
•	v prípade využitia systému zálohovej platby môžu byť špecifické typy výdavkov realizované aj z iného účtu otvoreného prijímateľom. Oprávnený výdavok vzniká prevodom prostriedkov vo výške zdrojov ERDF a národných príspevkov členských štátov na spolufinancovanie z osobitného účtu prijímateľa na iný účet otvorený prijímateľom a následným prevodom prostriedkov ERDF, národných príspevkov členských štátov na spolufinancovanie dodávateľovi/zhotoviteľovi;
•	v prípade poskytnutia prostriedkov ERDF a národných príspevkov členských štátov formou zálohovej platby, úrok vzniknutý na účte použije prijímateľ na aktivity v súlade s viacročným pracovným programom a ročnými plánmi práce;
•	účet je vedený v EUR.

5. Účet prijímateľov – (orgán auditu, certifikačný orgán) 
•	osobitný mimorozpočtový účet pre prostriedky ERDF a prostriedky národných príspevkov členských štátov vedený v Štátnej pokladnici, na ktorom sa operácie vykonávajú v súlade s § 10 zákona č. 291/2002 Z. Z. o Štátnej pokladnici a o zmene a doplnení niektorých zákonov v znení neskorších predpisov. Tento účet slúži na prijatie prostriedkov ERDF a prostriedkov národných príspevkov členských štátov formou refundácie a zálohových platieb;
•	účet/účty nie sú úročené a sú vedené v EUR. 
7.4	Systém informačných a finančných tokov
Zmluvy o poskytnutí príspevku s prijímateľmi / dodatky k zmluvám o poskytnutí príspevku uzatvára riadiaci orgán s finančným plnením v EUR. Sumy v rozhodnutí riadiaceho orgánu pre použitie prostriedkov operačného programu pre jednotlivých prijímateľov z prioritnej osi 1 – riadiaci orgán/sekretariát a prijímateľov z prioritnej osi 2 sú taktiež vyjadrené v EUR.
7.4.1	Systém zálohovej platby pre prijímateľov prostriedkov z prioritnej osi 1 – kontaktné body programu INTERACT II
1.	Riadiaci orgán po podpise zmluvy o poskytnutí príspevku / dodatku k zmluve o poskytnutí príspevku s prijímateľom predloží certifikačnému orgánu kópiu zmluvy o poskytnutí príspevku / dodatok k zmluve o poskytnutí príspevku. 
2.	Certifikačný orgán vykoná overenie zmluvy o poskytnutí príspevku / dodatku k zmluve o poskytnutí príspevku, ktoré zahrňuje administratívne overenie. Administratívne overenie pozostáva z overenia formálnej správnosti. V rámci overenia formálnej správnosti overí kompletnosť a správnosť zmluvy o poskytnutí príspevku / dodatku k zmluve o poskytnutí príspevku. 
3.	Certifikačný orgán do 30 pracovných dní od podpísania zmluvy o poskytnutí príspevku / dodatku k zmluve o poskytnutí príspevku medzi riadiacim orgánom a prijímateľom prevádza prijímateľovi prostriedky vo výške zálohovej platby vyplácanej v jednej alebo viacerých tranžiach na účet uvedený v zmluve o poskytnutí príspevku / dodatku k zmluve o poskytnutí príspevku v závislosti od zostatku na osobitnom mimorozpočtovom účte pre prostriedky ERDF a príspevky členských štátov. Zároveň informuje riadiaci orgán o vyplatení zálohovej platby vyplatenej v jednej alebo viacerých tranžiach prijímateľovi.
4.	V prípade zistenia formálnych nedostatkov vyzve riadiaci orgán, aby v stanovenom čase zabezpečil úpravu zmluvy o poskytnutí príspevku / dodatku k zmluve o poskytnutí príspevku s prijímateľom. Počas úprav zmluvy / dodatku k zmluve o poskytnutí príspevku riadiacim orgánom je lehota na vyplatenie zálohovej platby vyplácanej v jednej alebo viacerých tranžiach zo strany certifikačného orgánu prijímateľovi pozastavená. 
Následne prijímateľ realizuje svoje výdavky, pričom zálohovou platbou vyplatenej v jednej alebo viacerých tranžiach je možné aj spätné vykrytie oprávnených výdavkov realizovaných do dňa jej poskytnutia. Ďalej sa uplatňuje systém refundácie (v zmysle časti 7.4.3), pričom zálohovú platbu vyplatenú v jednej alebo viacerých tranžiach je prijímateľ povinný zúčtovať najneskôr pri dosiahnutí 95 % celkových oprávnených výdavkov. Po vyčerpaní maximálne 95 % celkových oprávnených nákladov je prijímateľ povinný zostávajúcich minimálne 5 % z celkových oprávnených výdavkov uhradiť najskôr z vlastných zdrojov. Až po preukázaní tejto úhrady a ukončení operácie je prijímateľ oprávnený požiadať certifikačný orgán o záverečnú platbu zostatku.
7.4.2	Systém zálohovej platby pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov z prioritnej osi 2
Riadiaci orgán vydá rozhodnutie o použití prostriedkov operačného programu z prioritnej osi 1 pre prijímateľa – riadiaci orgán/sekretariát operačného programu INTERACT II (ďalej len „rozhodnutie o použití prostriedkov“) a rozhodnutie o použití prostriedkov operačného programu z prioritnej osi 2 osobitne pre každého prijímateľa. Dané rozhodnutie o použití prostriedkov nahrádza zmluvu o poskytnutí príspevku, ktorú uzatvára riadiaci orgán s prijímateľom – kontaktným bodom operačného programu INTERACT II a je vydávané len pre prijímateľa – riadiaci orgán/sekretariát operačného programu INTERACT II (v prípade prijímateľa z prioritnej osi 1) a riadiaci orgán/sekretariát operačného programu INTERACT II, certifikačný orgán a orgán auditu (v prípade prioritnej osi 2) s uvedením výšky rozpočtu podľa jednotlivých rokov a základných kategórií oprávnených výdavkov, tak ako boli schválené podľa ročného plánu práce na rok 2007 (2008) a na roky 2008 (2009) – 2015 podľa schváleného viacročného pracovného programu. Základné náležitosti rozhodnutia o použití prostriedkov sú nasledovné: identifikácia programu a prioritnej osi, identifikácia subjektu, ktorý rozhodnutie vydáva, názov a kontaktné údaje prijímateľa, identifikácia štatutárneho orgánu prijímateľa, identifikácia účtu prijímateľa, alokácia vyčlenená pre príslušného prijímateľa, účel vydania rozhodnutia, základné kategórie oprávnených výdavkov v súlade s viacročným pracovným programom a ročným plánom práce.
1.	Prijímateľ vypracuje žiadosť o platbu – príloha 3a a zostavenú žiadosť o platbu predloží riadiacemu orgánu. Zálohová platba môže byť vyplatená v jednej alebo viacerých tranžiach. 
2.	Riadiaci orgán zaeviduje9 žiadosť o platbu a vykoná administratívne overenie žiadosti o platbu. Administratívne overenie pozostáva z overenia formálnej a vecnej správnosti žiadosti o platbu. V rámci overenia formálnej správnosti overí pravdivosť, kompletnosť a správnosť vyplnenia žiadosti o platbu. V prípade formálnych nedostatkov vyzve prijímateľa, aby v stanovenom čase odstránil nedostatky. V prípade závažných nedostatkov10, alebo nedoplnenia požadovaných údajov v stanovenom čase, žiadosť o platbu zamietne. 
3.	Po vykonaní overenia riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu v stanovenom termíne. Následne riadiaci orgán predloží žiadosť o platbu certifikačnému orgánu v termíne do 5 pracovných dní od zaevidovania žiadosti o platbu.
4.	Certifikačný orgán vykoná overenie žiadosti o platbu, ktoré zahrňuje administratívne overenie. Administratívne overenie pozostáva z overenia vecnej a formálnej správnosti žiadosti o platbu. V rámci formálneho overenia overí pravdivosť, kompletnosť a správnosť vyplnenia žiadosti o platbu. Certifikačný orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu v termíne do 15 pracovných dní od termínu zaevidovania žiadosti o platbu certifikačným orgán.
5.	Certifikačný orgán najneskôr do 10 pracovných dní od schválenia žiadosti o platbu prevádza7 prijímateľovi prostriedky vo výške zálohovej platby vyplatenej v jednej alebo viacerých tranžiach na účet uvedený v rozhodnutí o použití prostriedkov. Zároveň informuje riadiaci orgán o schválení žiadosti o platbu.
Následne prijímateľ realizuje svoje výdavky, pričom zálohovou platbou je možné aj spätné vykrytie oprávnených výdavkov realizovaných do dňa jej poskytnutia. Ďalej sa uplatňuje systém refundácie (v zmysle časti 7.4.4), pričom zálohovú platbu je prijímateľ povinný zúčtovať najneskôr pri dosiahnutí 95 % celkových oprávnených výdavkov. Po vyčerpaní maximálne 95 % celkových oprávnených nákladov je prijímateľ povinný zostávajúcich minimálne 5 % z celkových oprávnených výdavkov uhradiť najskôr z vlastných zdrojov. Až po preukázaní tejto úhrady a ukončení operácie je prijímateľ oprávnený požiadať certifikačný orgán o záverečnú platbu zostatku.
7.4.3	Systém refundácie pre prijímateľov prostriedkov z prioritnej osi 1 – kontaktné body operačného programu INTERACT II
Prostriedky ERDF a národných príspevkov členských štátov sa prijímateľovi (kontaktným bodom operačného programu INTERACT II) poskytujú na základe žiadosti o platbu. 
1.	Prijímateľ uhradí výdavky dodávateľovi/zhotoviteľovi z vlastných zdrojov/poskytnutej zálohovej platby vyplatenej v jednej alebo viacerých tranžiach.
2.	Prijímateľ vypracuje dva originály žiadosti o platbu – príloha 3a a jeden originál zostavenej žiadosť o platbu predloží spolu s priebežnou (výročnou) správou o pokroku, ktorej súčasťou je aj finančná správa kontrolórom menovaným podľa čl. 16, ods. 1 nariadenia Rady (ES) č. 1080/2006 na kontrolu. Druhý originál žiadosti o platbu zostáva u prijímateľa.
3.	Prijímateľ predkladá kontrolórom doklady v súlade s národným systémom aplikovaným pre programy a projekty európskej teritoriálnej spolupráce (napr. zoznam účtovných dokladov ako aj všetky účtovné doklady a výpisy z účtu, prípadne doklady rovnocennej dôkaznej hodnoty).
4.	Kontrolór vykoná overenie správy o pokroku, ktorej súčasťou je aj finančná správa, zoznam účtovných dokladov ako aj všetky účtovné doklady podľa čl. 60 nariadenia Rady (ES) č. 1083/2006 a čl. 13 nariadenia Rady (ES) č. 1828/2006, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti všetkých predložených dokumentov. V rámci overenia formálnej správnosti overí pravdivosť, kompletnosť a správnosť vyplnenia správy o pokroku, ktorej súčasťou je aj finančná správa, a predložených dokumentov. V rámci správy o pokroku vyplní osvedčenie o oprávnenosti výdavkov a v rámci žiadosti o platbu vyplní vyhlásenie kontrolóra s uvedením celkovej sumy overených a schválených výdavkov. Následne celú dokumentáciu zašle späť prijímateľovi na základe zmluvného vzťahu medzi kontaktným bodom operačného programu INTERACT II (hosťujúcou inštitúciou) a kontrolórom. Kontrolóri v prípade potreby vykonajú overenie na mieste, ktorého cieľom je najmä overenie skutočného dodania spolufinancovaných tovarov, uskutočnených prác alebo poskytnutých služieb.
5.	Prijímateľ na základe kontrolórom potvrdenej správy o pokroku a potvrdenej žiadosti o platbu zostavenú žiadosť o platbu spolu so správou o pokroku a zoznamom účtovných dokladov predkladá prostredníctvom IT Management System (Confluence) riadiacemu orgánu. Potvrdenú žiadosť o platbu predkladá prijímateľ riadiacemu orgánu aj v písomnej podobe.
6.	Riadiaci orgán podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006 vykoná administratívne overenie žiadosti o platbu a celej zaslanej dokumentácie (správa o pokroku, ktorej súčasťou je aj finančná správa, zoznam účtovných dokladov, výpisy z účtu, prípadne dokladov rovnocennej dôkaznej hodnoty). V prípade potreby vykoná aj overenie na mieste. Zároveň overí, či správa o pokroku, ktorej súčasťou je aj finančná správa a žiadosť o platbu bola potvrdená kontrolórom (vypracované a potvrdené osvedčenie o oprávnenosti výdavkov). Administratívne overenie pozostáva z overenia formálnej a vecnej správnosti všetkých predložených dokumentov. V rámci overenia formálnej správnosti overí pravdivosť, kompletnosť a správnosť vyplnenia správy o pokroku, ktorej súčasťou je aj finančná správa, zoznamu účtovných dokladov a žiadosti o platbu. V prípade formálnych nedostatkov vyzve prijímateľa, aby v stanovenom čase odstránil nedostatky. V prípade závažných nedostatkov, alebo nedoplnenia požadovaných údajov v stanovenom čase, žiadosť o platbu zamietne. 
7.	Riadiaci orgán vykoná overenie vecnej správnosti – overuje reálnosť, oprávnenosť, správnosť, aktuálnosť a neprekrývanie sa nárokovaných výdavkov. Overuje, či požadovaná suma zodpovedá údajom uvedeným v priložených dokladoch. Overuje súlad s národnou legislatívou a legislatívou ES (štátna pomoc, verejné obstarávanie, ochrana životného prostredia, rovnosť príležitostí, publicita). 
8.	Po vykonaní overenia, ktoré pozostáva z overenia, či výdavky boli skontrolované kontrolórom a či výdavky z pohľadu ako celku boli uplatnené v súlade s viacročným pracovným programom a ročným plánom práce a operačným programom ako celku, riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu a vystaví vyhlásenie o overení (príloha 6) v lehote do 15 pracovných dní od zaevidovania žiadosti o platbu. Následne riadiaci orgán predloží žiadosť o platbu spolu s vyhlásením o overení certifikačnému orgánu v termíne do 5 pracovných dní od schválenia žiadosti o platbu. 
9.	Certifikačný orgán vykoná overenie na svojej úrovni, ktoré zahrňuje administratívne overenie, prípadne overenie na jednotlivých úrovniach riadenia. Administratívne overenie pozostáva overenia vecnej a formálnej správnosti žiadosti o platbu. V rámci formálneho overenia overí pravdivosť, kompletnosť a správnosť vyplnenia žiadosti o platbu. Certifikačný orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu v termíne do 15 pracovných dní od termínu zaevidovania žiadosti o platbu certifikačným orgánom. 
10.	Certifikačný orgán najneskôr do 10 pracovných dní od schválenia žiadosti o platbu prevádza7 prostriedky ERDF a prostriedky národných príspevkov členských štátov z osobitných mimorozpočtových účtov pre operačný program vedených v Štátnej pokladnici v mene EUR priamo na účet prijímateľa. Zároveň informuje riadiaci orgán o schválení žiadosti o platbu.
Certifikačný orgán vypláca prijímateľovi finančné prostriedky v mene EUR na bankový účet, ktorý určí prijímateľ a ktorý je uvedený v zmluve o poskytnutí príspevku. V prípade, ak prijímateľ uhrádza svoje výdavky v inej mene ako EUR, prijímateľ prepočíta oprávnené výdavky zahrnuté do žiadosti o platbu na menu EUR mesačným kurzom Európskej komisie platným v tom mesiaci, v ktorom realizoval platbu dodávateľom/zhotoviteľom za dodávku služieb. Tento kurz Európska komisia elektronicky zverejňuje každý mesiac. Kurzové riziko znáša prijímateľ. 
Po vyčerpaní maximálne 95 % celkových oprávnených nákladov vrátane poskytnutej zálohovej platby vyplatenej v jednej alebo viacerých tranžiach je prijímateľ povinný zostávajúcich minimálne 5 % z celkových oprávnených výdavkov, aj za podiel prostriedkov ERDF a národných príspevkov členských štátov, uhradiť najskôr z vlastných zdrojov. Až po preukázaní tejto úhrady a ukončení aktivít je prijímateľ oprávnený požiadať o záverečnú platbu zostatku zo zdrojov ERDF a národných príspevkov členských štátov. 
Nezúčtovaný rozdiel zálohovej platby je prijímateľ povinný vrátiť certifikačnému orgánu na základe vzájomnej komunikácie s riadiacim orgánom. Prijímateľ predloží riadiacemu orgánu oznámenie o vysporiadaní finančných vzťahov a žiadosť o platbu, ktorá plní funkciu záverečnej žiadosti o platbu.
Riadiaci orgán vo vzťahu k žiadosti o záverečnú platbu postupuje obdobne ako v bodoch 6 až 8. V prípade schválenia žiadosti o platbu riadiaci orgán predloží túto žiadosť o platbu spolu s vyhlásením o overení, prípadne inými dokladmi certifikačnému orgánu v termíne do 5 pracovných dní od schválenia úplnej žiadosti o platbu. 
Certifikačný orgán vo vzťahu k žiadosti o platbu (záverečnej) postupuje obdobne ako v bode 9 a 10 a v prípade schválenia zahrnie schválenú sumu do nasledovnej žiadosti o platbu, ktorú podľa stanovených termínov predkladá Európskej komisii. 
7.4.4	Systém refundácie pre prijímateľov prostriedkov z prioritnej osi 1 – riadiaci orgán/sekretariát programu INTERACT a prijímateľov prostriedkov z prioritnej osi 2 
Riadiaci orgán vydá rozhodnutie o použití prostriedkov operačného programu z prioritnej osi 1, resp. prioritnej osi 2 (ďalej len „rozhodnutie o použití prostriedkov“) pre každého prijímateľa (riadiaci orgán, sekretariát programu INTERACT, certifikačný orgán a orgán auditu) osobitne. 
Prostriedky ERDF a národných príspevkov členských štátov sa prijímateľovi poskytujú na základe žiadosti o platbu. 
1.	Prijímateľ uhradí výdavky dodávateľovi/zhotoviteľovi z vlastných zdrojov/poskytnutej zálohovej platby vyplatenej v jednej alebo viacerých tranžiach.
2.	Prijímateľ zostaví žiadosť o platbu - príloha 3a a zostavenú žiadosť o platbu spolu so zoznamom deklarovaných výdavkov, zoznamom účtovných dokladov, výpismi z účtu, prípadne dokladmi rovnocennej dôkaznej hodnoty a ostatnými účtovnými dokladmi predkladá riadiacemu orgánu.
3.	Riadiaci orgán zaeviduje žiadosť o platbu a podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006 zabezpečí vykonanie administratívneho overenia všetkých zaslaných dokladov prijímateľom. V prípade potreby vykoná aj overenie na mieste. Administratívne overenie pozostáva z overenia formálnej a vecnej správnosti žiadosti o platbu. V rámci overenia formálnej správnosti overí pravdivosť, kompletnosť a správnosť vyplnenia žiadosti o platbu. V prípade formálnych nedostatkov vyzve prijímateľa, aby v stanovenom čase odstránil nedostatky. V prípade závažných nedostatkov, alebo nedoplnenia požadovaných údajov v stanovenom čase, žiadosť o platbu zamietne.
4.	Riadiaci orgán zabezpečí vykonanie overenia vecnej správnosti – overenie reálnosti, oprávnenosti, správnosti, aktuálnosti a neprekrývania sa nárokovaných výdavkov. Overuje sa, či požadovaná suma zodpovedá údajom uvedeným v priložených dokladoch. Overuje sa súlad s národnou legislatívou a legislatívou ES (štátna pomoc, verejné obstarávanie, ochrana životného prostredia, rovnosť príležitostí, publicita).
5.	Po vykonaní overenia, ktoré pozostáva z overenia, či výdavky z pohľadu ako celku boli uplatnené v súlade s viacročným pracovným programom a ročným plánom práce a operačným programom ako celku, riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu a vystaví vyhlásenie o overení (príloha 6) v lehote do 15 pracovných dní od zaevidovania žiadosti o platbu. Následne riadiaci orgán predloží žiadosť o platbu spolu s vyhlásením o overení certifikačnému orgánu v termíne do 5 pracovných dní od schválenia žiadosti o platbu. 
V prípade prijímateľa – riadiaceho orgánu je potrebné zabezpečiť funkčnú nezávislosť a oddeliteľnosť funkcií zamestnancov riadiaceho orgánu, ktorí zodpovedajú za vypracovanie žiadosti o platbu a zamestnancov zodpovedajúcich za vypracovanie vyhlásenia o overení.
6.	Certifikačný orgán vykoná overenie na svojej úrovni, ktoré zahrňuje administratívne overenie, prípadne overenie na jednotlivých úrovniach riadenia. Administratívne overenie pozostáva z overenia vecnej a formálnej správnosti žiadosti o platbu. V rámci formálneho overenia overí pravdivosť, kompletnosť a správnosť vyplnenia žiadosti o platbu. Certifikačný orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu v termíne do 15 pracovných dní od termínu zaevidovania žiadosti o platbu certifikačným orgánom.
7.	Certifikačný orgán najneskôr do 10 pracovných dní od schválenia žiadosti o platbu prevádza7 prostriedky ERDF a prostriedky národných príspevkov členských štátov z osobitných mimorozpočtových účtov pre operačný program vedených v Štátnej pokladnici v mene EUR priamo na účet prijímateľa. Zároveň informuje riadiaci orgán o schválení žiadosti o platbu
Certifikačný orgán vypláca prijímateľovi finančné prostriedky v mene EUR na bankový účet, ktorý určí prijímateľ a ktorý je uvedený v rozhodnutí o použití prostriedkov. V prípade, ak prijímateľ uhrádza svoje výdavky v inej mene ako EUR, prijímateľ prepočíta oprávnené výdavky zahrnuté do žiadosti o platbu na menu EUR mesačným kurzom Európskej komisie platným v tom mesiaci, v ktorom realizoval platbu dodávateľom/zhotoviteľom za dodávku služieb. Tento kurz Európska komisia elektronicky zverejňuje každý mesiac. Kurzové riziko znáša prijímateľ. 
Po vyčerpaní maximálne 95 % celkových oprávnených nákladov vrátane poskytnutej zálohovej platby vyplatenej v jednej alebo viacerých tranžiach je prijímateľ povinný zostávajúcich minimálne 5 % z celkových oprávnených výdavkov, aj za podiel prostriedkov ERDF a národných príspevkov členských štátov, uhradiť najskôr z vlastných zdrojov. Až po preukázaní tejto úhrady a ukončení operácie je prijímateľ oprávnený požiadať certifikačný orgán o záverečnú platbu zostatku.
Nezúčtovaný rozdiel zálohovej platby je prijímateľ povinný vrátiť certifikačnému orgánu na základe vzájomnej komunikácie s riadiacim orgánom. Prijímateľ predloží riadiacemu orgánu oznámenie o vysporiadaní finančných vzťahov a žiadosť o platbu, ktorá plní funkciu záverečnej žiadosti o platbu.
Riadiaci orgán vo vzťahu k žiadosti o záverečnú platbu postupuje obdobne ako v bodoch 3 až 5. V prípade schválenia žiadosti o platbu riadiaci orgán predloží túto žiadosť o platbu spolu s vyhlásením o overení, prípadne inými dokladmi certifikačnému orgánu v termíne do 10 pracovných dní od schválenia úplnej žiadosti o platbu. 
Certifikačný orgán vo vzťahu k žiadosti o platbu (záverečnej) postupuje obdobne ako v bode 6 a 7 a v prípade schválenia zahrnie schválenú sumu do nasledovnej žiadosti o platbu, ktorú podľa stanovených termínov predkladá Európskej komisii.
V prípade certifikačného orgánu a orgánu auditu, ktorých úlohy plní Ministerstvo financií SR ako prijímateľov prostriedkov z technickej asistencie je zabezpečené náležité oddelenie ich funkcií ako aj účtov, na ktoré sú im vyplácané prostriedky technickej asistencie. Zároveň je toto oddelenie zabezpečené aj v prípade riadiaceho orgánu/sekretariátu operačného programu INTERACT II. 
7.5	Systém certifikácie
Certifikácia skutočne vyplatených výdavkov v predpísanej forme stanovenej prílohou č. X nariadenia Komisie (ES) č. 1828/2006 je nevyhnutným predpokladom pre predloženie žiadosti o priebežnú a záverečnú platbu Európskej komisii. Certifikáciu vykonávajú zamestnanci certifikačného orgánu, ktorí sú funkčne nezávislí od činností v rámci certifikačného orgánu súvisiacich s výkonom platieb. Výkon certifikácie nie je delegovaný na iné subjekty.
Certifikačný orgán je oprávnený uskutočniť certifikačné overovanie pred schválením žiadosti o platbu (priebežná certifikácia). Priebežná certifikácia sa vykonáva na vybranej vzorke výdavkov.
V súlade s čl. 61 písm. a) nariadenia Rady (ES) č. 1083/2006 certifikačný orgán je povinný vypracovať certifikované výkazy výdavkov v súlade s požiadavkami čl. 78 nariadenia Rady (ES) č. 1083/2006 a na základe certifikácie výdavkov poskytnutej kontrolórmi, ktorí sú určení pre každý členský štát, v ktorom sa nachádza prijímateľ a zároveň certifikačný orgán predkladá Európskej komisii žiadosti o platbu. Certifikované výkazy priebežných a konečných výdavkov a žiadosti o platbu sa predkladajú vo formáte podľa prílohy X nariadenia Komisie (ES) č. 1828/2006.
Certifikácia výdavkov Európskej komisii sa uskutočňuje pri príprave žiadosti o platbu Európskej komisii. Základom pre uskutočnenie certifikácie je výkaz výdavkov, ktorý certifikačný orgán vypracuje v zmysle čiastkových výkazov výdavkov zasielaných prijímateľom ako prílohy k žiadostiam o platbu. Pred certifikáciou výkazu výdavkov Európskej komisii certifikačný orgán zohľadňuje výsledky z priebežného certifikačného overovania, pričom môže vykonať dodatočné certifikačné overovanie vybranej vzorky projektov na úrovni riadiaceho orgánu a prijímateľa, ktoré boli v minulosti schválené v rámci jednotlivých žiadostí o platbu.
Certifikačný orgán sa pred certifikáciou výdavkov Európskej komisii musí ubezpečiť o splnení nasledovných podmienok:
a)	riadiaci orgán splnil požiadavky nariadenia Rady (ES) č.1083/2006, a to najmä, že:
•	pomoc je riadená v súlade s právnymi predpismi ES a prijaté finančné prostriedky z EÚ sa používajú podľa princípov správneho finančného riadenia;
•	dochádza k zabráneniu vzniku nezrovnalostí, prípadne po ich vzniku sú zisťované a sú uskutočnené zodpovedajúce nápravné opatrenia a sú oznamované Európskej komisii v súlade s právnymi predpismi ES, vrátane pokroku v správnych a súdnych konaniach;
•	sú splnené náležitosti predloženia priebežných platieb a záverečnej platby;
•	sa dodržali rozhodnutia Európskej komisie v zmysle čl. 32 nariadenia Rady (ES) č. 1083/2006.
b)	kontrolóri, ktorí sú určení pre každý členský štát, v ktorom sa nachádza prijímateľ: 
•	overili zákonnosť a oprávnenosť výdavkov, ktoré deklarovali jednotliví prijímatelia zúčastnení na operáciách;
•	overili dodávku spolufinancovaných služieb, správnosť deklarovaných výdavkov na operácie alebo časti operácií, ktoré sa vykonávajú na území daného členského štátu a súlad týchto výdavkov s predpismi ES a vnútroštátnymi predpismi daného členského štátu.
V prípade, ak neboli splnené podmienky na certifikáciu výdavkov, certifikačný orgán informuje riadiaci orgán o zistených nedostatkoch. Riadiaci orgán sa vyjadrí k zisteným nedostatkom a navrhne nápravné opatrenia a termín odstránenia nedostatkov. Pokiaľ riadiaci orgán poskytne certifikačnému orgánu prijateľné vysvetlenie pre vzniknuté nedostatky, alebo navrhne vhodné nápravné opatrenia na odstránenie nedostatkov a certifikačný orgán získa potrebné uistenie o ich uskutočnení, certifikuje výkaz výdavkov, ktorý predkladá Európskej komisii so žiadosťami o priebežné platby a záverečnú platbu. 
V prípade zistenia nezrovnalostí s finančným dopadom certifikačný orgán znižuje výšku deklarovaných výdavkov v rámci výkazu výdavkov Európskej komisii o neoprávnenú sumu. 
V oprávnených a odôvodnených prípadoch, ako je napr. zistenie závažnej systémovej nezrovnalosti alebo podozrenie na výskyt závažnej systémovej nezrovnalosti, má certifikačný orgán právomoc pozastaviť platby pre operačný program, resp. relevantnú časť operačného programu a následne informuje orgán auditu a riadiaci orgán.
Po preverení vyššie uvedených skutočností a splnení potrebných požiadaviek certifikačný orgán certifikuje výkaz výdavkov a vystaví certifikát, ktorý predkladá Európskej komisii súbežne so žiadosťami o priebežné platby a záverečnú platbu.
7.6	Nezrovnalosti
Pod pojmom „nezrovnalosť“ sa rozumie „akékoľvek porušenie legislatívy Európskych spoločenstiev vyplývajúce z konania alebo opomenutia konania hospodárskeho subjektu, dôsledkom čoho je alebo by mohlo byť poškodenie všeobecného rozpočtu Európskych spoločenstiev alebo rozpočtov nimi spravovaných, a to buď znížením alebo stratou výnosov plynúcich z vlastných zdrojov vyberaných v mene Európskych spoločenstiev alebo započítaním neoprávnenej výdavkovej položky do rozpočtu Spoločenstva“.
Nezrovnalosti sa môžu vyskytovať na všetkých úrovniach v procese implementácie a finančného riadenia operačného programu INTERACT II, tzn. vrátane úrovne prijímateľa, pokiaľ neboli dodržané podmienky poskytnutia a použitia finančných prostriedkov z operačného programu INTERACT II.
Nezrovnalosť vznikne v dôsledku porušenia právnych predpisov ES alebo SR, ktoré upravujú poskytnutie a použitie finančných prostriedkov EÚ a finančných prostriedkov národných príspevkov členských štátov, úmyselné alebo spôsobené nedbalosťou. Za nezrovnalosť sa považuje aj porušenie právnych prepisov ES, SR alebo štátov, v ktorých sa nachádza prijímateľ, ktoré vo svojich ustanoveniach chránia finančné záujmy ES. 
Vzhľadom na špecifický charakter operačného programu INTERACT II finančná zodpovednosť, či už za individuálne alebo systémové nezrovnalosti, sa vzťahuje výlučne na členské štáty, v ktorých sa nachádza prijímateľ, v tomto prípade ide o subjekt, v rámci ktorého pôsobí daný prijímateľ a ktorý podpisuje zmluvu o poskytnutí príspevku s riadiacim orgánom.
V prípade zistených nezrovnalostí musia príslušné kontrolné systémy (kontrolóri) zriadené podľa čl. 16 nariadenia Rady (ES) č. 1080/2006 v každom členskom štáte, v ktorom sa nachádza prijímateľ, zabezpečiť, aby sa pred certifikáciou výdavkov vykonali všetky potrebné finančné opravy. 
V súlade s čl. 28 ods. 4 nariadenia Komisie (ES) č. 1828/2006 Európskemu úradu pre boj proti podvodom (OLAF) oznamuje nezrovnalosti členský štát, v ktorom prijímateľ zaplatil výdavok pri vykonávaní operácie. Členský štát súčasne informuje riadiaci orgán, certifikačný orgán a orgán auditu. Príslušné subjekty členských štátov vypracujú a predložia správu o zistenej nezrovnalosti, vrátane tých nezrovnalostí, ktoré sú vyčíslené v sume nižšej ako 10 000 EUR.
Ak sa v rámci kontrolných postupov zavedených v členských štátoch, v ktorých sa nachádza prijímateľ, zistia skutočnosti, ktoré si vyžadujú buď opätovné prepočítanie už vyplatených priebežných platieb z ERDF alebo vymáhanie už zaúčtovaných a vyplatených platieb z ERDF v súlade s čl. 70 ods. 1 písm. b) a čl. 98 ods. 1 nariadenia Rady (ES) č. 1083/2006 každý členský štát, v ktorom sa nachádza prijímateľ, zodpovedá za prevenciu, zisťovanie a nápravu nezrovnalostí ako i za vymáhanie neoprávnene vyplatených súm spolu s úrokmi z omeškania od prijímateľov. Ak sumy neoprávnene vyplatené prijímateľovi nie je možné vymôcť na základe národných právnych predpisov, každý členský štát, v ktorom sa nachádza prijímateľ, zodpovedá za úhradu týchto súm, ak sa zistí, že strata spôsobená buď individuálnymi alebo systémovými nezrovnalosťami vznikla z dôvodu pochybenia alebo z nedbalosti v rámci národného kontrolného systému zriadeného podľa čl. 16 nariadenia Rady (ES) č. 1080/2006. 
Ak riadiaci orgán alebo certifikačný orgán zistí nezrovnalosti napríklad počas každodenného riadenia operácie, alebo ak je riadiaci orgán informovaný o takýchto nezrovnalostiach ako i v prípade, že dôjde k porušeniu zmluvy o poskytnutí príspevku, resp. k porušeniu ustanovení, na ktorých sa zmluva zakladá, riadiaci orgán v súlade s čl. 17 ods. 2 nariadenia Rady (ES) č.1080/2006 požiada po konzultácii s príslušným členským štátom a monitorovacím výborom o vrátenie celého príspevku alebo jeho časti, ak už finančné prostriedky boli vyplatené. Ak je prijímateľ z iného členského štátu, prostriedky ERDF a národných príspevkov získané v rámci vymáhania príspevku alebo jeho časti budú pripísané na príslušné osobitné mimorozpočtové účty certifikačného orgánu. Ak je prijímateľ zo Slovenskej republiky, pri rozpočtovom určení výnosu sankcií sa postupuje podľa zákona o rozpočtových pravidlách. 
Členský štát, v ktorom sa nachádza príslušný prijímateľ, nesie podľa čl. 17 ods. 3 nariadenia Rady (ES) č. 1080/2006 finančné dôsledky vyplývajúce z nezrovnalostí spôsobených prijímateľom nachádzajúcim sa na jeho území a je povinný nahradiť tieto peňažné prostriedky certifikačnému orgánu v súlade s čl. 17 ods. 3 nariadenia Rady (ES) č. 1080/2006. V prípade potreby riadiaci orgán po konzultácií s nadnárodným monitorovacím výborom uplatní svoje právo odstúpiť od zmluvy o poskytnutí finančného príspevku, resp. pozastaviť poskytovanie príspevku až do doby nápravy nežiadúceho stavu. 
Náklady právneho poradenstva alebo právneho zastupovania, ktoré riadiacemu orgánu vzniknú pri uplatnení práva domáhať sa nápravy, mu budú uhradené členským štátom, v ktorom sa nachádza prijímateľ, ktorý by bol uplatnením vyššie uvedeného práva dotknutý.
Opravy financovania vrátane prípadov vrátených súm za nezrovnalosti vykonáva certifikačný orgán formou odpočítania finančných prostriedkov ERDF v zodpovedajúcej výške v rámci nasledovnej žiadosti o platbu EK. Ak nie je možné odpočítanie finančných prostriedkov ERDF zodpovedajúcich výške nezrovnalosti od nasledovnej žiadosti o priebežnú platbu na EK (napr. splatná suma prevyšuje výšku sumy uvedenej v nasledovnej žiadosti o platbu), vrátenie týchto finančných prostriedkov uskutoční certifikačný orgán spätným prevodom Európskej komisii.
Ak spôsobil zistenú nezrovnalosť, či už individuálnu alebo systémovú riadiaci orgán zodpovednosť nesie riadiaci orgán a v prípade, že nezrovnalosť či už individuálnu alebo systémovú spôsobil certifikačný orgán nesie zodpovednosť certifikačný orgán.
V prípade prerušenia lehoty pre platbu podľa čl. 91 nariadenia Rady (ES) č. 1083/2006, pozastavenia platieb podľa čl. 92 nariadenia Rady (ES) č. 1083/2006 alebo automatického zrušenia záväzku podľa čl. 93 nariadenia Rady (ES) No. 1083/2006, finančnú zodpovednosť nesie členský štát, ktorý spôsobil zrušenie záväzku pri uplatnení vyššie uvedených pravidiel.
7.6.1	Oznamovanie nezrovnalostí
Podľa čl. 28 ods. 4 nariadenia Komisie (ES) č. 1828/2006 je každý členský štát, v ktorom sa nachádza prijímateľ, zodpovedný za oznamovanie zistených nezrovnalostí Európskej komisii a súčasne aj riadiacemu orgánu, certifikačnému orgánu a orgánu auditu podľa čl. 28, 29, 30, 31 a 36 nariadenia Komisie (ES) č. 1828/2006, ako i za predloženie správy o postupoch zavedených v súvislosti so všetkými nezrovnalosťami oznámenými predtým a o dôležitých zmenách, ktoré z nich vyplývajú v súlade s čl. 30 a 31 nariadenia Komisie (ES) č. 1828/2006.
V súlade s nariadením Komisie (ES) č. 1828/2006 sa Európskej komisii oznamujú:
-	nezrovnalosti, ktoré boli predmetom prvého administratívneho alebo súdneho zistenia,
-	nezrovnalosti, u ktorých bolo preukázané podozrenie z podvodu,
-	nezrovnalosti, u ktorých boli zistené alebo sa predpokladajú následky mimo územia členského štátu, v ktorom sa nachádza prijímateľ,
-	nezrovnalosti, ktoré indikujú nový spôsob a nové praktiky spáchania podvodu,
-	nezrovnalosti, ktorých finančný dopad prevyšuje sumu 10 000 EUR11,
Štruktúra kódov OLAF EK pre nezrovnalosti je uvedená v prílohe 1. 
Nezrovnalosť môže zistiť riadiaci orgán, sekretariát operačného programu INTERACT II, certifikačný orgán, kontrolný orgán, orgán auditu.
V rámci kontrolnej činnosti môže nezrovnalosť odhaliť Najvyšší kontrolný úrad SR, Európska komisia alebo Európsky dvor audítorov. 
Pod riešením nezrovnalosti sa rozumie najmä:
-	oficiálne zdokumentovanie zistenej nezrovnalosti v správe o zistenej nezrovnalosti a zmeny stavu nezrovnalosti v aktualizovanej správe o zistenej nezrovnalosti (príloha 2);
-	oznámenie zistenej nezrovnalosti;
-	monitorovanie vývoja a stavu zistenej nezrovnalosti;
-	preverenie možného dopadu na systém riadenia, resp. nastavené postupy riadenia a kontroly pre operačný program; 
-	prijatie účinných nápravných opatrení na odstránenie vzniknutej nezrovnalosti a predchádzanie vzniku ďalších nezrovnalostí;
-	zabezpečenie bezodkladného finančného vysporiadania podľa zmluvy o poskytnutí finančného príspevku a príslušných právnych predpisov ES a SR;
-	zaevidovanie údajov o zistenej nezrovnalosti, zmene stavu nezrovnalosti, finančnom vysporiadaní nezrovnalosti a prijatých nápravných opatreniach v ISUF,
-	v prípade zistenia systémovej nezrovnalosti zo strany EK, prijatie v určenej lehote účinných nápravných opatrení, ktoré sú akceptované Európskou komisiou ako dostatočné a zabránia vykonaniu finančných oprav Európskou komisiou;
Ak je nezrovnalosť porušením finančnej disciplíny, postupuje sa podľa zákona o rozpočtových pravidlách.
7.7	Účtovníctvo
Podľa čl. 60 nariadenia Rady (ES) č. 1083/2006 ustanovujúceho všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde je potrebné, aby subjekty zabezpečujúce riadenie a implementáciu projektov štrukturálnych fondov, viedli samostatný účtovný systém alebo používali vhodné účtovné kódy pre všetky transakcie týkajúce sa projektov pri dodržaní požiadaviek národnej legislatívy pre vedenie účtovníctva. Je potrebné, aby účtovná jednotka, ktorej súčasťou je certifikačný orgán, viedla účtovníctvo spôsobom, ktorý umožní poskytovanie výstupov z účtovníctva a spracovanie údajov vyhovujúci požiadavkám Európskej komisie.
Na písomnú žiadosť Európskej komisie je povinný každý subjekt zúčastňujúci sa riadenia a implementácie štrukturálnych fondov v súlade s čl. 14 nariadenia Komisie (ES) č. 1828/2006 predložiť Európskej komisii všetky požadované účtovné záznamy do 15 pracovných dní po prijatí žiadosti, resp. v termíne stanovenom Európskou komisiou. 
Vedenie účtovníctva certifikačného orgánu je zabezpečované prostredníctvom ISUF, ktorý je založený na spracovávaní procesov v prostredí SAP R/3 prostredníctvom jednotlivých modulov.
Certifikačný orgán vedie účtovníctvo ako sústavu účtovných záznamov v súlade so zákonom č. 431/2002 Z. z. o účtovníctve v znení neskorších predpisov v rámci účtovníctva príslušnej vnútornej organizačnej jednotky - ministerstva, v ktorom sa osobitne zaznamenávajú a vykazujú všetky transakcie týkajúce sa finančných prostriedkov EÚ a finančných prostriedkov národných príspevkov členských štátov, ktoré vznikli počas realizácie projektov.
Certifikačný orgán vedie účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov. Účtovná dokumentácia ako súhrn všetkých účtovných záznamov (najmä účtovné doklady, účtovné zápisy, účtovné knihy, účtový rozvrh a účtovná závierka) je vedená v elektronickej a písomnej forme a to spôsobom, ktorý zabezpečí trvalosť po celú dobu spracovania a uchovávania účtovnej dokumentácie, t. j. musí byť dostatočne chránená pred jej možnou stratou, odcudzením, zneužitím, poškodením alebo zničením, vrátane elektronických nosičov dát a ich pravidelného zálohovania.
Prostriedky EÚ sa zaznamenávajú v účtovníctve certifikačného orgánu v momente pripísania finančných prostriedkov z rozpočtu EÚ na osobitnom mimorozpočtovom účte pre operačný program certifikačného orgánu na základe zálohovej platby, priebežných platieb a záverečnej platby z Európskej komisie. Prostriedky národných príspevkov členských štátov sa zaznamenávajú v účtovníctve certifikačného orgánu v momente pripísania finančných prostriedkov z rozpočtu príslušných orgánov členských štátov zodpovedných za úhradu národných príspevkov na osobitnom mimorozpočtovom účte certifikačného orgánu.
Účtovníctvo prijímateľa 
Záznamy v účtovníctve a výstupy z účtovníctva musia umožniť monitorovanie pokroku dosiahnutého pri realizácii schváleného projektu, vytvoriť základ pre nárokovanie platieb a uľahčiť proces overovania a kontroly výdavkov zo strany riadiaceho orgánu, kontrolórov menovaným podľa čl. 16, ods. 1 nariadenia Európskeho parlamentu a Rady (ES) č. 1080/2006, certifikačného orgánu, orgánu auditu a Európskej komisie.
Riadiaci orgán zmluvne zabezpečí, aby v súlade s čl. 60, písm. d) nariadenia Rady (ES) č. 1083/2006 prijímateľ viedol buď samostatný účtovný systém alebo vhodné kódové označenie účtov pre všetky transakcie súvisiace s operáciou tak, aby neboli dotknuté vnútroštátne účtovné pravidlá.
7.8	Finančné výkazníctvo a archivácia
Čl. 90 nariadenia Rady (ES) č. 1083/2006 požaduje od zodpovedných orgánov v členských štátoch uchovávanie všetkých podporných dokumentov pre potreby Európskej komisie a Dvor audítorov, ktoré sa týkajú výdavkov a kontrol s ohľadom na operačný program za obdobie 3 rokov nasledujúcich po ukončení operačného programu. V podmienkach operačného programu INTERACT II sa doba archivácie dokumentov stanovuje pre všetky projekty/operácie do 31. 12. 2021.
V súlade s čl. 18 nariadenia Komisie (ES) č.1828/2006 platí, že dokumenty musia byť uchovávané buď ako originály, alebo na všeobecne akceptovateľných nosičoch údajov. 
Všeobecne akceptovateľné nosiče údajov predovšetkým zahŕňajú:
-	fotokópie originálnych dokumentov;
-	mikrofiše originálnych dokumentov;
-	elektronické verzie originálnych dokumentov na optických nosičoch údajov (napr. CD-ROM, pevný disk alebo magnetický disk); 
-	dokumenty existujúce len v elektronickej podobe.
Postup overovania súladu dokumentov uchovávaných na všeobecne akceptovateľných nosičoch údajov s originálmi dokumentov musí byť v súlade s národnými predpismi a musí poskytovať dostatočnú záruku dôveryhodnosti pre účely auditu a kontroly. V prípade, ak existujú dokumenty len v elektronickej podobe, musia používané počítačové systémy spĺňať bezpečnostné štandardy, ktoré zabezpečia, že uchovávané dokumenty sú v súlade so záväznými právnymi predpismi SR a sú dôveryhodné pre účely auditu a kontroly. 
V procese informačných a finančných tokov, každý subjekt zúčastňujúci sa riadenia štrukturálnych fondov vyhotovuje príslušný doklad v jednom origináli a kópii overenej pečiatkou a podpisom štatutárneho orgánu, pričom originál zostáva na tomto subjekte a overenú kópiu zasiela tento subjekt príslušnému subjektu v súlade s časťou 7.4 tohto materiálu. 
7.9	Používanie mien 
Podľa požiadaviek nariadení ES a príslušných národných pravidiel prijímateľa platia pre programové obdobie 2007 – 2013 vo vzťahu k finančnému riadeniu operačného programu INTERACT II tieto základné východiská:
•	finančný plán operačného programu je uvedený v EUR; 
•	finančný plán viacročného programu a ročných programov je uvedený v EUR;
•	rozhodnutia Európske komisie k operačnému programu, ročné rozpočtové záväzky a platby z Európskej komisie sú vyjadrené a realizované v EUR;
•	žiadosti o priebežnú a záverečnú platbu z Európskej komisie sa predkladajú Európskej komisii v EUR;
•	výkaz výdavkov dokladajúci príslušnú žiadosť o priebežnú a záverečnú platbu z Európskej komisie musí byť vypracovaný v EUR;
•	sumy vyjadrené vo výročnej alebo záverečnej správe o implementácii musia byť vyjadrené v EUR;
•	zmluvy o poskytnutí príspevku sa uzatvárajú v EUR;
•	rozhodnutia o použití prostriedkov sú vydávané v EUR;
•	platby prijímateľovi sa realizujú v EUR. V prípade, ak prijímateľ uhrádza výdavky spojené s projektom ďalším dodávateľom v inej mene ako EUR, kurzové riziko (strata/zisk) znáša prijímateľ.
7.10	Monitorovanie a elektronická výmena informácií
Jednou z najdôležitejších požiadaviek Európskej komisie v súvislosti s prípravou na využitie štrukturálnych fondov je vybudovanie monitorovacieho systému, ktorý má slúžiť na evidenciu, spracovanie, export a monitoring dát o programovaní, projektovom a finančnom riadení a výkone vládnych auditov štrukturálnych fondov. 
V procese informačných a finančných tokov, každý subjekt (riadiaci orgán, certifikačný orgán, orgán auditu a orgán zúčastňujúci sa na vykonávaní vládneho auditu) zúčastňujúci sa riadenia a implementácie štrukturálnych fondov je povinný na svojej úrovni zabezpečiť v príslušných informačných systémoch evidenciu a spracovanie údajov súvisiacich s realizáciou pomoci EÚ. 
8	Audit 
8.1	Skupina audítorov
V rámci cieľa Európska územná spolupráca orgánu auditu pomáha skupina audítorov12, ktorá sa skladá zo zástupcov členských štátov, na ktorých území sa nachádza prijímateľ (ďalej len „členské štáty zúčastnené na operačnom programe“). Skupina audítorov je vytvorená do troch mesiacov od rozhodnutia, ktorým sa schvaľuje operačný program, zo zástupcov menovaných členskými štátmi zúčastnenými na operačnom programe INTERACT II.:
•	Rakúsko,
•	Španielsko,
•	Dánsko,
•	Fínsko.	
Skupine audítorov predsedá orgán auditu a spoločne odsúhlasia: 
•	postup pre vykonanie auditu;
•	metódu výberu vzorky na audit operácií;
•	ročný plán auditov;
•	uzavretie zmluvy s externou spoločnosťou na realizáciu auditov.
Ďalej orgán auditu so skupinou audítorov: 
•	spolupracujú s Komisiou pri vzájomnej koordinácii plánov a metód auditu a pri výmene výsledkov z vykonaných auditov;
•	predkladajú Komisii výročnú kontrolnú správu;
•	predkladajú Komisii vyhlásenie o ukončení pomoci.
8.2	Systémový audit
Podľa čl. 62 ods.1 písm. a) nariadenia Rady (ES) č.1083/2006 je orgán auditu zodpovedný za poskytnutie uistenia o primeranom nastavení a účinnom fungovaní riadiacich a kontrolných systémov operačného programu, a to najmä overovaním:
•	súladu systému riadenia a kontroly s právnymi predpismi členských štátov zúčastnených na operačnom programe a právnymi predpismi ES; 
•	uplatňovania a účinnosti systémov riadenia a kontroly;
•	dostatočnosti audit trailu. 
8.3	Audit operácií
Cieľom auditu operácií je podľa čl. 62 ods. 1 písm. b) nariadenia Rady (ES) č. 1083/2006 poskytnúť uistenie o oprávnenosti výdavkov deklarovaných Komisii na vhodnej vzorke operácií, a to najmä overovaním:
•	splnenia podmienok na poskytnutie pomoci, dodržiavanie cieľov operácií stanovených v rámci projektu a zmluvy o poskytnutí finančného príspevku; 
•	súladu realizovanej finančnej operácie so všeobecne záväznými právnymi predpismi ES, vnútornými aktmi riadenia a manuálmi auditovaných osôb;
•	súladu deklarovaných výdavkov s účtovnými záznamami a podpornou dokumentáciou, ktorú vlastní prijímateľ;	
•	dodržiavania zásad hospodárnosti, efektívnosti a účinnosti pri využití finančných prostriedkov
•	postupu a výsledkov overenia podľa čl. 60 písm. b) nariadenia Rady (ES) č. 1083/2006. 
8.4	Ukončenie pomoci
Orgán auditu zodpovedá za predloženie vyhlásenia o ukončení pomoci z operačného programu Európskej komisii do 31. marca 2017. 
Vyhlásenie o ukončení pomoci je založené na:
a)	preskúmaní riadiacich a kontrolných systémov;
b)	výsledkoch vykonaných auditov orgánom auditu alebo externou spoločnosťou na realizáciu auditov;
c)	informáciách poskytnutých riadiacim orgánom nevyhnutých pre vypracovanie vyhlásenia o ukončení pomoci.

Vyhlásenie o ukončení pomoci vychádza z nasledovných zásad:
a)	orgán vydávajúci toto vyhlásenie realizuje svoju činnosť v súlade s medzinárodnými audítorskými štandardami;
b)	riadiaci orgán, certifikačný orgán a členské štáty zúčastnené na operačnom programe poskytujú orgánu vydávajúcemu vyhlásenie o ukončení pomoci všetky požadované informácie a zabezpečia prístup k záznamom a ostatným dokumentom nevyhnutným pre vypracovanie vyhlásenia o ukončení pomoci;
c)	orgán vydávajúci vyhlásenie o ukončení pomoci uskutočňuje opatrenia potrebné k tomu, aby získal primeranú záruku, že overovaný výkaz výdavkov a príslušné transakcie sú zákonné a správne. 
Vyhlásenie o ukončení pomoci potvrdzuje platnosť žiadosti o záverečnú platbu a zákonnosť a správnosť príslušných transakcií zahrnutých do záverečného výkazu výdavkov. 
Súčasťou vyhlásenia je aj záverečná kontrolná správa, ktorá obsahuje všetky údaje, z ktorých vyhlásenie vychádza a zhrnutia nedostatkov zistených zo všetkých auditov vykonaných v členských štátoch zúčastnených na operačnom programe a ku ktorým má orgán vydávajúci vyhlásenie o ukončení pomoci prístup. V prípade existencie závažných nedostatkov v riadení alebo kontrole, alebo výskytu nezrovnalostí, ktoré neumožnia poskytnúť celkovú záruku platnosti žiadosti o záverečnú platbu a konečného overenia výkazu výdavkov, sa tieto okolnosti uvedú vo vyhlásení o ukončení pomoci vrátane odhadu rozsahu problému a jeho možného finančného dopadu. Súčasťou takéhoto vyhlásenia o ukončení pomoci sú opatrenia prijaté na odstránenie uvedených nedostatkov. 
Zoznam príloh
Príloha 1:	Finančné vyrovnania v rámci SR a typológia nezrovnalostí podľa kódov OLAF EK pre nezrovnalosti	
Príloha 2:	Správa o zistenej nezrovnalosti	
Príloha 3a:	Žiadosť o platbu	
Príloha 3b:	Pokyny k vyplneniu žiadosti o platbu 	
Príloha 4:	Finančné toky za prostriedky ERDF	
Príloha 5:	Finančné toky za národné príspevky členských krajín	
Príloha 6:	Vyhlásenie o overení	
Príloha 7:	Žiadosť o vrátenie finančných prostriedkov	
Príloha 8:	Oznámenie o vysporiadaní finančných vzťahov